Vranje - Dnevni list Danas\nPočetna » Mesta » Vranje » Page 116\nRoditelji peticijom traže rešenje\nPo savetu roditelja, 24 đaka trećeg odeljenja prvog razreda Osnovne škole „Vuk Karadžić“ u Vranju od juče bojkotuju nastavu, a razlog za bojkot je nasilno ponašanje njihovog „druga“ iz školske klupe V.K. (9), rekli su roditelji Goran Antonijević, Igor Stojković i Miroslav Anđelković na konferenciji za novinare u vranjskom Medija centru.\nRadnici Jumka najavljuju protest u Beogradu\nZbog toga što je ministar Mlađan Dinkić odbio zahtev Štrajkačkog odbora Kompanije Jumko, oko tri stotine radnika će naredne nedelje svoje nezadovoljstvo izraziti pred zgradom Vlade Srbije, izjavila je juče na konferenciji za novinare predsednica podružnice sindikata ASNS Snežana Veličković.\nKljuč je u budžetu za 2008.\nNarodna banka Srbije će, kroz instrumente monetarne politike sačuvati stabilnost dinara i učiniti napore na obuzdavanju javne potrošnje, izjavio je juče u Vranju guverner Narodne banke Srbije Radovan Jelašić. On je precizirao da to „iziskuje velike napore, ali da će centralna banka istrajati na kursu održavanja monetarne stabilnosti“.\nU pogone u Vranju uloženo 30 miliona evra\nNaše iskustvo sa kupovinom Fabrike duvana u Vranju govori da je srpsko tržište sigurno za investicije. Pre nego što smo odlučili da ulažemo u Srbiji, kompanija BAT je napravila veliko istraživanje i procenili smo da su naše investicije zaštićene. U Fabriku cigareta u Vranju do sada smo uložili oko 30 miliona evra, a nastavljamo sa investicijama jer je povećanje produktivnosti naš prioritet.\nLokalni derbi „opasan po život“\nPolicijska uprava u Vranju juče kasno popodne saopštila je povodom utakmice između srpskog ligaša „Železničara“ iz Vranjske Banje i vranjskog „Dinama“, koja se igra u nedelju u Vranjskoj Banji, da se radi o „događaju visokog rizika“.\nVranjska policija upozorava da će u skladu sa zakonskim odredbama preduzeti pojačane mere bezbednosti, pre, za vreme i posle utakmice u Vranjskoj Banji, kao i da će specijalne kamere policije snimati ceo tok utakmice, a zbog opasnosti, kako se navodi u saopštenju dostavljenom dopisništvu Danasa u Vranju, da „može doći do ugrožavanja života i zdravlja ljudi i imovine“.\nPiše: DanasOnline 6. 10. 2007.\nSuša smanjila rod, ali povećala kvalitet\nOvogodišnji rod grožđa na području vranjske i drugih opština juga Srbije, prema prvim procenama vinogradara neznatno je manji po količini, ali je zato kvalitet bolji, čemu je u najvećoj meri doprenila ovogodišnja suša i izuzetno toplo vreme.\n– Naročito je dobar rod gamea, vranca, crvenke i župljanke, tradicionalnih sorti grožđa na jugu Srbije.\nUbistvo zbog duga od 30.000 evra\nOkružno javno tužilaštvo u Vranju podnelo je zahtev za sprovođenje istrage protiv Muzafera Sulejmanija (51) iz sela Veliki Trnovac u bujanovačkoj opštini koji se tereti da je ubio Salimija Džemailovića (40) iz Bujanovca.\nKako je Danasu potvrđeno u Okružnom tužilaštvu, u istrazi je za sada utvrđeno da su Sulejmani i Džemailović pre ubistva raspravljali oko duga od navodno 30.\nUgrađeno 475 kilometara cevi\nZa pet decenija postojanja Javnog preduzeća Vodovod u Vranju koje sada broji više od 80.000 stanovnika, ugrađeno je ukupno 475 kilometara cevi za vodovodnu i kanalizacionu mrežu o kojoj danas brinu 244 radnika ovog preduzeća, rečeno je na konferenciji za novinare u ovom preduzeću.\nNagrada BAT Preduzeću Stefi komerc\nVlasnicima Preduzeća Stefi komerc, braći Bratislavu i Novici Đorđević Kompanija BAT – Fabrika cigareta u Vranju, uručila je juče nagradu namenjenu najboljem privatnom preduzeću u sedam opština Pčinjskog okruga. Nagradu je uručio Državni sekretar za zapošljavanje u Ministarstvu za regionalni razvoj Vlade Srbije Vladimir Ilić, koji je naglasio da je primer Kompanije BAT originala u razvoju privatnog preduzetništva u sedam opština Pčinjskog okruga.\nKontinuitet pritiska moćnika iz senke\nSlučaj kada su nepoznati napadači u noći između 20. i 21. septembra zapalili automobil advokata Slobodana Pavlovića Cepelina ispred njegove porodične kuće, naišla je na oštre reakcije javnosti na jugu Srbije i nezadovoljstvo zbog „neadekvatne reakcije policije“.\n– Zajednica advokata Vranja smatra da je reč o napadu na profesiju jer se opravdano sumnja da su automobil našem kolegi zapalili neki od protivnih stranaka u postupku u kome se kao punomoćnik jedne od strana javlja Pavlović.\nPiše: Vojkan Ristić 28. 9. 2007.\nVranjskom advokatu zapaljen automobil\nU noći između petka i subote poznatom vranjskom advokatu Slobodanu Pavloviću, poznatom po nadimku Cepelin, nepoznate osobe zapalile su automobil marke Reno koji je bio parkiran ispred porodične kuće u ulici Hristijana Karpoša, potvrdio je za Danas advokat Pavlović.\nNa poziv prvih komšija brzo je reagovala ekipa vatrogasaca koja je posle dvadesetak minuta ugasila požar u kojem je vozilo potpuno uništeno.\nSinonim za pošteno novinarstvo\nSubota je u Vranju pazarni dan. Od ranih jutarnjih sati Vranjanci su pohrlili na dve pijace ne bi li po što povoljnijoj ceni nabavili papriku „ajvarušu“. Cena na pijaci bila je od 35 do 70 dinara. Ponuda prilično skromna i ispod očekivanja za sezonu pripreme zimnice. A kada je pijačna kupovina završena, u centru grada Vranjance je čekao mobilni tim Danasa, koji je uz kupljeni primerak novina nudio veliki broj knjiga.\nPiše: Vojkan Ristić 24. 9. 2007.\nPomoćnik ministra nauke Ratko Jankov pozvao je juče medije da omoguće komisiji Vlade Srbije da u mirnoj atmosferi razmotri opravdanost daljeg ulaganja u akceleratorsku instalaciju Tesla u Vinči, za čiji je završetak potrebno između četiri i pet miliona evra. „Nije u pitanju derbi Zvezde i Partizana, pa da su navijačke strasti normalan deo reagovanja“, naveo je Jankov u saopštenju.\nPiše: Beta 5. 9. 2007.\nPokušao da ubije saputnicu\nOkružno javno tužilaštvo u Vranju podnelo je juče zahtev za sprovođenje istrage protiv Burima Bajramija (1986) iz Gostivara (Makedonija) zbog osnovane sumnje da je izvršio krivično delo ubistva u pokušaju. Na sajtu Okružnog tužilaštva navedeno je da se osumnjičenom Bajramiju na teret stavlja da je 26.


Šta je potrebno uraditi za poboljšanje prava dece u Srbiji? - Media&Reform\nHome»Aktuelno»Šta je potrebno uraditi za poboljšanje prava dece u Srbiji?\nŠta je potrebno uraditi za poboljšanje prava dece u Srbiji?\nBy Tatjana Đukić 30. May 2018. No Comments6 Mins Read\nGradski forum PREDSTAVLJANJE IZVEŠTAJA EVROPSKE KOMISIJE – PREPORUKE O DECI / Foto: MRCN / N.S\nRepublici Srbiji još uvek nedostaje nekoliko ključnih koncepta i pravnih akata koji bi omogućili značajno unapređenje položaja dece, a koji su definisani u poslednjem izveštaju Evropske komisije o napretku Sbije na evropskom putu. Jedna od najvažnijih stavki jeste uključivanje zakonske definicije pojma “dete” u Pravni sistem Srbije.\nSaša Stefanović, direktor Mreže organizacija za decu Srbije MODS ističe da je proces evropskih integracija dobar način da Srbija napreduje, kako kada su prava dece u pitanju, tako i u drugim oblastima, jer se, kako naovdi “kroz proces evropskih integracija ukazuje na neke probleme koje mi treba da rešimo zbog nas, a ne zbog Evropske unije”.\nMeđutim Stefanović takođe primećuje da “građani ne znaju šta Evropska unija znači za svakog pojedinačno, šta znači nama kao građanima i našoj deci”.\nDanka Đukić iz MODS-a takođe primećuje neobaveštenost i lošu informisanost građana kada su u pitanju dečija prava.\n“Mislim da građani nisu osvešćeni o tome da postoje deca iz različitih društvenih grupa, o njihovoj ugroženosti i problemima sa kojima se svakodnevno susreću”, ističe.\nKako se u izveštaju Evropske komisije navodi, postoji potreba za usvajanjem Zakona o pravima deteta, koji definiše osnovne principe, koncepte, prava i odgovornosti u oblasti prava deteta.\nSrbija takođe treba da ratifikuje Treći opcioni protokol o komunikacijskim procedurama uz Konvenciju o pravima deteta (OP3 KPD) i da radi na daljem usklađivanju nacionalnog zakonodavstva sa Konvencijom o pravima deteta i smernicama EU o zaštiti dece.\nPrema podacima UNICEF-a u Srbiji, oko 70% dece doživelo je najmanje jedan slučaj psihičkog ili fizičkog nasilja tokom svog odrastanja, devojčice u nešto većoj meri nego dečaci. Oko 45% doživljava telesno kažnjavanje i psihološku agresiju u porodici, koja se smatra metodom disciplinovanja. Između 8 i 13% dece školskog uzrasta doživelo je seksualno nasilje. Između 45-65% dece izloženo je vršnjačkom nasilju.\nOsim toga, kršenje prava dece podrazumeva i rane i prisilne dečije brakove, gde su romska u većem riziku. Naime, 57% romskih devojaka u Srbiji stupaju u brak pre nego što napune 18 godina, a svaka peta devojka pre 15 godina.\nSrbija se suočava i sa zloupotrebom dečijeg rada, gde su među najugroženijima takođe Romi.\nImajući navedeno u vidu, neophodno je unaprediti Opšti protokol za zaštitu dece od zanemarivanja, zlostavljanja i nasilja tako da bude usklađen sa najboljim praksama EU.\nOsim toga, kako iz MODS-a preporučuju, “posebni sektorski protokoli o zaštiti dece od nasilja moraju biti inovirani, uzimajući u obzir obavezu njihove primene. Ove aktivnosti predviđene su Akcionim planom za Poglavlje 23. Takođe, neophodna je zakonska zabrana telesnog kažnjavanja dece izmenom Porodičnog zakona. Izmenom Porodičnog zakona potrebno je ukloniti sve izuzetke koji dozvoljavaju brak pre 18 godina”.\nSmanjenje siromaštva dece\nProcenat dece u riziku od siromaštva u Srbiji je među najvećim u Evropi i iznosi 30,2%.\n“Četvrtina stanovništva je na ivici siromaštva, i shodno tome, potrebno je da se poveća finansijska podrška porodicama sa decom”, ističe Danka Đukić iz MODS-a.\nU Srbiji je usvojen Zakon o finansijskoj podršci porodicama sa decom u cilju povećanja pokrivenosti i adekvatnosti finansijskih socijalnih davanja, kao i povećanje finansijskih transfera usmerenih na porodice sa decom. Ovaj zakon predstavlja unapređenu verziju u odnosu na prethodni zakon i predviđa još neka finansijska izdvajanja za decu i porodice.\nMeđutim, kako iz MODS-a smatraju „pored finansijske podrške neophodno je razviti usluge za decu i porodice na nivou zajednice kao i programe podrške porodici. Takođe, neophodno je obezbediti i bolji pristup ovim uslugama. Stoga bi prioritet trebalo da bude usvajanje izmena i dopuna Zakona o socijalnoj zaštiti i odgovarajućih podzakonskih akata kako bi se to postiglo“.\nOsim toga, dodaju da je neophodno poboljšati mehanizam namenskih transfera kako bi se razvile usluge podrške porodicama sa decom koja se suočavaju sa rizikom od siromaštva i porodicama sa decom sa smetnjama u razvoju, porodicama u riziku od odvajanja dece.\nDeinstitucionalizacija u Srbiji Danka Đukić ističe i da se MODS zalaže za proces deinstitucionalizacije, koji podrazumeva razvoj alternativnih delovanja kada su deca sa smetnjama u razvoju u pitanju. Naime, kako navode, potrebno smanjiti broj dece sa smetnjama u razvoju koja su u institucijama, i odvojiti decu od odraslih. Takođe, potreban je veći broj hraniteljskih porodica, koje su obučene za brigu o deci sa smetnjama u razvoju, te deci obezbediti uslove za školovanje. Iz MODS-a smatraju da je veoma važno da Srbija usvoji Strategije socijalne zaštite, gde je deinstitucionalizacija prepoznata kao prioritet i da se usvaji Master plan transformacije institucija. „Da bi se pospešila deinstitucionalizacija u Srbiji, veoma je značajna uloga intenzivnih usluga podrške porodici. Potrebna je politika neprihvatanja u institucije i moratorijum na finansijska ulaganja za proširenje starog i izgradnju novih rezidencijalnih kapaciteta“.\nCiljevi ovih usluga su, kako navode, sprečavanje odvajanja dece od njihovih porodica i jačanje porodica u različitim područjima. Sa tim u vezi, ističe se da je potrebno usvojiti Pravilnik o standardima za intenzivne usluge podrške u ovom sazivu vlade.\nDeca izbeglica i migranata u Srbiji\nPrema podacima kancelarije UNHCR-a u Beogradu, ukupan broj novih izbeglica, tražilaca azila i migranata ostao je stabilan na 4.081 evidentiranih u Srbiji 4. februara 2018. godine, od kojih je 30% dece.\nPreko 90% dece od 7 do 14 godina koja su smeštena u vladinim centrima nastavila su pohađanje lokalnih osnovnih škola, a upis u srednje škole se povećao, te su, sa tim u vezi, kako Danka Đukić iz MODS-a ističe „pohvaljeni napori Srbije kada je u pitanju uključivanje dece migranata u sistem formalnog obrazovanja”.\nMeđutim, u Srbiji ne postoji jasna procedura za procenu starosne dobi, pa se postavlja pitanje relevantnih podataka o starosti, posebno kada su u pitanju maloletnici bez pratnje. Usled navedenog, trebalo bi uspostaviti poseban pristup i jasnu proceduru za procenu maloletnika bez pratnje.\n„Neophodno je jačanje kapaciteta profesionalaca, kao i organizacija i institucija koje podržavaju izbeglice i poboljšanje sistema za praćenje i ocenjivanje usluga koje su pružene deci i njihovim porodicama“, istaknuto je.\nGradski forum – Predstavljanje izveštaja evropske komisije – preporuke o deci\n“Neizvodljivo je da se bavite pitanjem dece, a da se sa decom ne konsultujete o tome,” istakla je Kristina Anđelković iz Otvorenog kluba, na gradskom forumu održanom u sredu 30. maja u Nišu, gde su predstavnici organizacija civilnog društva, koji se bave decom i mladima, predstavili preporuke Evropske komisije o deci, i razgovarali sa zainteresovanim građanima.\nPredstavljene su preporuke proizašle iz rada predstavnika Otvorenog kluba sa decom, odnosno preporuke Mreže organizacija za decu Srbije MODS, koje je usvojila Evropska komisija.\nNa forumu je bilo reči i o tome koliko su deca u Srbiji deo participativnog procesa, a koliko bi trebalo da budu uključena u izradu strategija, propisa, zakona i u donošenje odluka koje ih se tiču, zatim na koje sve načine glas dece i mladih može da se čuje i dopre do nadležnih.\nNa gradskom forumu govorili su Saša Stefanović, direktor Mreže organizacija za decu Srbije – MODS, Danka Đukić iz organizacije MODS, i Kristina Anđelković iz Otvorenog kluba, učesnica u izradi preporuka.\nIzveštaj Evropske komisije za Srbiju Otvoreni klub prava dece prava deteta


NOVE MERE: Stroža pravila na granicama EU, zadržavanje na ulazu u HR\n18:47 - 25/06/2022\nNaslovna/VESTI/NOVE MERE: Stroža pravila na granicama EU, zadržavanje na ulazu u HR\nPretnja terorizma i organizovani kriminal primorali su Evropsku uniju na izmenu Zakonika o šengenskim granicama.\nTakve izmene se pominju kao uslov da se sistem slobode kretanja unutar šengenskog prostora, koji je jedno od najvidljivijih dostignuća EU integracija, uopšte održi, piše Jutarnji list.\nPrema predlozima koje je predstavila Evropska komisija i koje je podržao Evropski savet, ubuduće će se registrovati svi putnici koji ulaze i izlaze na spoljnim granicama EU.\nZato i postoje posebne trake na graničnim prelazima i posebne kabine na aerodromima za građane EU i one NON-EU. Nije teško predvideti da će to stvoriti dodatne gužve i usporiti prelazak tih granica, pogotovo u vreme godišnjih odmora.\nTako će prelazak granice s Hrvatskom iz pravca Srbije, BiH i Crne Gore trajati nešto duže nego dosad, jer granični policajci neće samo pogledati dokumente i sliku, nego vas i registrovati – za autobus od 60 putnika koji ide, na primer, iz Sarajeva za Zagreb to svakako znači duže vreme provedeno na granici, navodi Jutarnji.\nŠto se tiče prelaska granice sa Slovenijom i Mađarskom koje su obe deo šengenskog prostora, nastoji se pronaći rešenje prema kojem registraciju ne bi trebalo da rade slovenački i hrvatski granični policajci, nego će biti dovoljno da to odradi samo jedna strana.\nKako je hrvatska granica prema Srbiji, BiH i Crnoj Gori spoljna granica EU, a ona prema Sloveniji i Mađarskoj spoljna granica Ssengena, kada nove mere stupe na snagu mogle bi usporiti prelazak granice.\nZato su i Hrvatska i Slovenija na samitu EU u Briselu tražile fleksibilniji pristup kako bi se ostavila mogućnost za rešenje koje ne bi dovelo do značajnijeg usporavanja saobraćja i protoka robe i ljudi.\nCeo problem je nastao nakon što se proteklih godina otkrilo da su neki od terorista, koji su organizovali i sproveli napade i u Evropi i drugde po svetu, takođe bili državljani EU koji su uživali slobodu kretanja, bez toga da ih se registruje u sistem, pa je bilo teško pratiti kuda se kreću.\nKao mera za jačanje kontrola uvodi se sistem Etias, prema kojem se osobe koje nisu EU državljani sami moraju putem interneta unapred registrovati u sistem, najaviti dolazak u EU, platiti 5 evra za registraciju i onda mogu unutar 5 godina slobodno putovati u države EU. Bitno je da službe u EU znaju ko ulazi i izlazi iz Unije.\nEvropski savet pozdravlja dogovor o revidiranom Zakoniku o šengenskim granicama kojim se uvode sistemske kontrole za sve putnike koji prelaze spoljne granice EU-a, uzimajući u obzir specifične situacije nekih zemalja članica – je rečenica koja sa samita šalje političku poruku da se u daljem procesu potraži rešenje kojem teže i Hrvatska i Slovenija.\nIdeja je da, ako se putnici registruju na hrvatskoj strani granice, ne moraju biti registrovani i od Slovenije, već je dovoljno da se to učini samo jednom. Hrvatska svakako teži članstvu u Ssengenu, čime bi problem nestao barem na granicama Hrvatske s Mađarskom i Slovenijom, dok bi Hrvatska u ime cele EU trebalo da registruje sve osobe koje ulaze iz teritorija južnih suseda.\n"KREATIVNA OŠTRICA": Strika fest prvi put danas pred posetiocima u Požarevcu\nGOLUBAC: Opštinsko veće utvrdilo Nacrt budžeta za 2017 godinu


Kineski direktor Topionice Bor šutnuo srpskog inženjera pa se izvinio njegovoj porodici | Luftika\nNakon što je direktor Topionice Bor, kineski državljanin, napravio incident šutnuvši inženjera Nenada Jankucića oglasili su se rukovodioci kompanije Zinđin i sindikati, a izvinjenje je uputio i glavni vinovnik Lan Shicong.\nIncident koji su zabeležile kamere za video nadzor dogodio se 23. avgusta, a ubrzo je usledila reakcija sindikata Nezavisnost i slučaj je prijavljen policiji.\nKompanija Ziđin se oglasila pisanim saopštenjem u kojem se navodi da su od ovog sindikata dobili dopis 26. avgusta sa prijavom „necivilizovanog ponašanja“ kineskog rukovodioca prema Jankuciću.\nTakođe, Sindikalna organizacija Topionice Bor saopštenjem je izvestila javnost šta se desilo tog 23. avgusta.\n– Direktor Lan je u pomenutom vremenu pozvao grupu rukovodioca iz Topionice na čelu sa Nenadom Jankucićem, koji je trenutno vršilac dužnosti upravnika Topionice, da svi zajedno obiđu pogon. Po izlasku na teren direktor Lan je prišao Nenadu Jankuciću iza leđa i bez ikakvog razloga šutnuo nogom u butinu, što se jasno vidi na snimku sigurnosnih kamera. Kao dokaz incidenta postoji izveštaj nadležnih medicinskih službi Medicinskog centra Bor i izjava data u policijskoj upravi Bor – navode u saopštenju i podsećaju da ovo nije prvi incident koji je izazvao ovaj kineski rukovodilac i zbog toga traže da se on najoštije kazni.\n– Nedolično ponašanje navedenog direktora traje već duži period , u smislu slanja pretećih poruka putem telefona, verbalnih duela sa zaposlenima, tako da je bilo pitanje vremena kada će doći do fizičkog nasrtaja na zaposlene, što se i desilo. Kako bi se stalo na put torturi nad zaposlenima u ogranku TIR-a od strane direktora Lana Shiconga pozivamo se na trinaest pravila nulte tolerancije date od strane poslodavca Serbia Zijin Copper Doo Bor. SO Topionica smatra da nadležne službe u Kompaniji moraju stati u zaštitu svojih zaposlenih – zaključuju iz Sindikalne organizacije Topionice Bor.\nIz Ziđina ističu da je „kompanija veliku pažnju pridala tom pitanju“, kao i da je „odmah osnovala jedinstvenu Komisiju za istraživanje incidenta“.\nKomisija je nakon toga sazvala sastanak sa sindikatima i ocem oštećenog i tom prilikom se direktor Topionice „iskreno izvinio porodici Jankucića“. Takođe, saopšteno je da je porodica prihvatila izvinjenje.\nKineska kompanija Ziđin naglasila je da „nikome nije dozvoljeno da se necivilizovano ponaša i bez poštovanja ophodi prema zaposlenima“.\nDirektor Lan Shicong je u pismu zamolio Jankucića za izvinjenje.\n– Molim Vas da mi dozvolite da Vam uputim najiskrenije izvinjenje u vezi sa necivilizovanim ponašanjem na terenu i da iskažem osećaj krivice i griže savesti što sam Vama i Vašoj porodici naneo bol – naveo je Shicong, objasnivši da “zbog ličnih razloga” ne razume “dovoljno dobro” kulturološke navike u Srbiji.\n– Istovremeno nisam bio dovoljno strog prema sebi, te sam svoje loše navike preneo i na posao, čime sam svojim ponašanjem iskazao nepoštovanje prema Vama – dodao je kineski rukovodilac.\nOn je naglasio da će preispitati svoje ponašanje i naučiti lekciju „da više razumem srpske običaje i navike“.\nNa sastanku je predloženo da se „pojača kulturološka razmena“ i da svi zaposleni, i kineski i srpski državljani, „moraju u toku rada da poštuju druge, da budu ravnopravni , da gaje prijateljske odnose i da saradjuju“.\nKompanija će od kineskih radnika zahtevati da na adekvatan način sprovode aktivnosti na jačanju kulturološke razmene i da „savesno uče srpske običaje i navike“, preneo je Danas.\noznakebor rudnik direktor topionice u boru kineski rukovodilac sindikat nezavisnost šutnuo inženjera topionica bor ziđin


Kompanija Blackstone postala najveći vlasnik skladišta na svijetu – The PRESTIGE\nBlackstone, jedan od najvećih investicionih fondova na svijetu, investirao je u gotovo svaki segment globalne ekonomije: biomedicinska istraživanja, digitalne isplate, elektrane, lance motela, pa čak i aplikacije za upoznavanje i zabavne parkove kao što je Legoland. Sada je svoju pažnju usmjerio ka skladištima.\nOd tada, Blackstone ne prestaje da investira. Do kraja 2020. godine, kompanija je otkupila oko 1,2 milijardi kvadratnih metara “nekretnina namijenjenih za logistiku”, čime je postala vlasnik najvećeg broja skladišta na svijetu.\nOvakvom kupovinom Blackstone se kladi na budućnost elektronskog poslovanja. Što se više budemo oslanjali na online kupovinu, više dobara će biti pakovano, skladišteno, transportovano i vraćano u skladišta. Samim tim, e-commerce prodavac sa najvećim brojem skladišta biće najbolje pozicioniran i moći će da smanji vrijeme isporuka sa nekoliko dana na nekoliko sati, te će imati značajnu prednost u odnosu na konkurenciju.


FIPA: Kompanija Trigon Tekstil zainteresirana za ulaganje u BiH - Privredna štampa\nFIPA: Kompanija Trigon Tekstil zainteresirana za ulaganje u BiH\nVlasnik kompanije Trigon Tekstil Gokhan Sargan u pratnji suradnika razgovarao je sa direktorom Agencije za unapređenje stranih investicija BiH (FIPA) Gordanom Milinićem o mogućnosti ulaganja u tekstilni sektor Bosne i Hercegovine, uvjetima za ulaganje, te raspoloživosti radne snage u navedenoj industriji.\nTrigon Tekstil posjeduje fabrike tekstila u Istanbulu, Milanu i Hamburgu. S obzirom da žele širiti proizvodnju, Bosnu i Hercegovinu su uzeli u razmatranje između ostalog i radi činjenice da je vlasnik porijeklom iz BiH. U fazi su istraživanja tržišta u smislu raspoloživosti proizvodnih pogona i lokacija za investiranje, radne snage, koracima za osnivanje firme, troškovima poslovanja, itd.\nPlan je zaposliti 100 radnika u roku od šest mjeseci od pokretanja proizvodnje, 300 u roku od godine sa tendencijom rasta do nekoliko hiljada zaposlenih u narednih nekoliko godina\nMilinić je upoznao investitora o tome da Bosna i Hercegovina ima dugu tradiciju u industriji tekstila, odjeće i industriji obuće, kao i iskusnu i kvalificiranu radnu snagu, ističući da je ovaj sektor privukao italijanske, njemačke i austrijske investitore koji veoma uspješno posluju u BiH.\nBlizina tržišta zapadne i istočne Europe je jedna od značajnijih prednosti kada je riječ o ulaganjima u tekstilnu industriju, te jeftinija radna snaga u odnosu na ostale zemlje regije.\nOdržana sjednica Komisije za finansije i budžet Doma naroda\nKomisija za finansije i budžet Doma naroda Parlamentarne skupštine Bosne i Hercegovine (PSBiH) nije podržala…\nZbog velikog interesa putnika za prevoz sezonskim brzim BH Vozom na relaciji Sarajevo-Čapljina-Sarajevo, sa autobuskim…


Humanitarna organizacija '28. jun' u Ženevi o očuvanju kulturnog nasleđa na Kosovu i Metohijii\nHumanitarna organizacija "28. jun" u Ženevi o očuvanju kulturnog nasleđa na Kosovu i Metohijii\nPredstavnici Humanitarne organizacije "28. jun" iz Kanade, koja godinama unazad pomaže Srbiji i regionu, učestvovaće danas na zasedanju Foruma za manjinska pitanja u Ženevi, gde će govoriti o značaju zaštite i očuvanja kulturnog nasleđa na Kosovu i Metohiji i izložiti sve prepreke i probleme sa kojima se suočavaju Srbi u južnoj srpskoj pokrajini.\nOrganizacija "28. jun" je prva dobrotvorna organizacija sa zapadnog Balkana kojoj je u maju ove godine dodeljen poseban konsultativni >> Pročitaj celu vest na sajtu Radio Televizija Vojvodine << status pri Ujedinjenim nacijama, nakon 18 meseci, koliko je trajao prostupak prijavljivanja.\n"To podrazumeva da u naredne četiri godine imamo pravo i obavezu da delegiramo do 30 članova koji će na mesečnom ili tromesečnom nivou dostavljati pismeno ili usmeno izveštaje sa terena o socijalno-ekonomskim pitanjima, i svemu što zatiču na terenu tokom humanitarnog rada", kaže izvršna direktora za Balkan Aleksandra M. Trifunović.\nOna ističe da će na zasedanju u Ženevi direktorka Humanitarne organizacije "28. jun" Jelisaveta Tomović govoriti pre svega o značaju očuvanja kulturnog identiteta, a predaće i foto i video materijal sa peticijom.\nReč je praktično o nastavku kampanje "No Kosovo in Unesco", koja se sada zove "Dogodine u Prizrenu".\n"Cilj je da sakupimo 156.000 potpisa, simbolično s obzirom na 156 crkava i manastira koji su postradali tokom pogroma. Takođe, na zasedanju u Beču, 6. decembra predstavnici naše organizacije govoriće i o kriminalnim aktivnostima , a koristiće se i dokumentima drugih organizacija", istakla je Trifunović.\nInače, humanitarna organizacija "28. jun" zajedno sa kompanijom "Supplies Over Seas" poslala je kontejner medicinske pomoći vredan 700.000 dolara koji će stići u medicinski centar Niš, gde ce neka oprema ostati, a ostala će biti poslata bolnicama i klinikama širom Srbije, Republike Srpske, Krajine i Crne Gore.\nOčekuje se da će pošiljka iz Kentakija stići u Srbiju oko Nove godine.\nU njoj se nalaze neophodne mašine za anesteziju, rendgen, mašine za ultrazvuk i EKG, električne bolničke krevete, neophodne monitore i ostale stvari koje su potrebne bolnicama širom regiona, objasnila je sagovornica Tanjuga.\nNadamo se da će ova pomoć doprineti poboljšanju uslova i kvaliteta života stanovništva, rekla je Trifunović.\nHumanitarna organizacija "28. jun" već duže vreme sarađuje sa medicinskim centrom u Nišu gde je 2013. već poslata medicinska oprema u vrednosti od 500.000 dolara.\nOva humanitarna organizacija je u Srbiju od 2012. godine poslala pomoć vrednu 6,1 milion dolara - milion dolara godišnje.\nKako kaže Trifunović, u narednom periodu, planirana je i pomoć manastiru Devine vode, kao i Svetog Arhangela, kao i nastavak akcije "Božićni paketić za svako dete Kosmeta".\nAkcija će u odnosu na prošlu godinu biti proširena i to dodelom paketića u Kuršumliji i bolnicama i kolektivnim centrima u zemljama bivše Jugoslavije.\nTrifunović kaže da "28. jun" pomaže porodice sa više dece i da nastoje da pomoć bude takva da može promeniti život građanima, a to su nekada i male stvari, koje su nekome veoma potrebne.\nPomažu Srpskoj pravoslavnoj crkvi, sportskim, kulturnim i prosvetnim ustanovama... Toj organizaciji dnevno stigne između 30 i 80 zahteva za pomoć.\nOrganizacija "28. jun" je osnovana 2011. godine, a registrovana 2012. godine u Kanadi kao neprofitna organizacija.\nKroz različite projekte koji su realizovani prikupljeno je više od 184 tone humanitarne, medicinske i pomoći u vanrednim situacijama.\nHumanitarci u Ženevi, uz kampanju "Dogodine u Prizrenu"\nBeograd -- Predstavnici Humanitarne organizacije "28. jun" iz Kanade, koja pomaže Srbiji i regionu, učestvovaće danas na zasedanju Foruma za manjinska pitanja u Ženevi...Oni će na tom susretu govoriti o značaju zaštite i očuvanja kulturnog nasleđa na Kosovu i Metohiji i izložiti sve prepreke...


Utakmica je započela minutom šutnje u spomen na prerano preminuloga bivšega igrača Ivicu Vladimira Icu koji je nakon Neretve igrao u puno većim klubovima, čak i u Bundesligi.\nVidjelo se od samoga starta da domaći žele sva tri boda, ali su i Strobrečani igrali kao da baš njima bodovi nedostaju. Ipak, prevaga je bila na Neretvinoj strani, no, mnoge prilike u prvome poluvremenu nisu iskorištene.\nSredinom drugoga poluvremena redao se napad za napadom Neretvinih igrača i osjetila se panika u redovima gostiju. Nakon nekoliko šansi i polušansi Tomas u 65. minuti uspijeva loptu poslati Stobrečanima u mrežu. Gosti se nisu predavali i u nekoliko su navrata stvorili paniku u Neretvinu šesnaestercu, no Neretva je izdržala i tri minute sudačke nadoknade pa tako sebi produžila vizu za opstanak u ligi.


LDP najavljuje da će sprečiti podizanje spomenika Slobodanu Miloševiću | Autonomija\nLDP najavljuje da će sprečiti podizanje spomenika Slobodanu Miloševiću\n"Beogradu je potreban spomenik žrtvama Miloševićeve politike, a ne njemu i njegovim zločinima"\nLiberalno-demokratska partija (LDP) usprotivila se danas inicijativi da se bivšem jugoslovenskom predsedniku Slobodanu Miloševiću podigne spomenik u Beogradu, kao i da se jedna ulica i trg nazovu po njemu.\n„Mi iz LDP nikada nećemo dozvoliti da se relativizuju katastrofalne posledice nacionalističke politike koju je vodio Slobodan Milošević. To dugujemo žrtvama ratova koje je vodio u naše ime, kao i generacijama koje i danas osećaju posledice štetne politike koju je vodio“, navodi se u saopštenju LDP-a.\nTa partija je dodala da će učiniti sve da spreči podizanje spomenika Miloševiću, jer ga smatra najvećim zločincem u savremenoj istoriji.\n„Beogradu je potreban spomenik žrtvama Miloševićeve politike, a ne njemu i njegovim zločinima“, dodaje se u saopštenju te stranke.\nVečernje novosti ranije su navele da su aktivisti Udruženja „Sloboda“ i mladi Socijalističke partije Srbije podneli inicijativu Skupštini Beograda da se Miloševiću podigne spomenik i da se po njemu nazove jedna ulica i trg. Inicijativa je odneta i u Predsedništvo Srbije.\nBivši predsednik SPS, Srbije i Jugoslavije Slobodan Milošević umro je 11. marta 2006. godine u pritvoru Haškog tribunala, gde mu je bilo suđeno zbog ratnih zločina.


U toku radovi na modernizaciji beogradskog aerodroma\nTanjug 11. oktobra 2021. 13:00\nBEOGRAD – Kompanija Belgrade Airport, koncesionar beogradskog Aerodroma Nikola Tesla i član kompanije Vinci Airports, započela je novu fazu radova na modernizaciji ovog aerodroma, saopšteno je danas iz Aerodroma Beograd.\nNavodi se da se obimni radovi izvode na Terminalu 2 i to u fazama, prvo u zoni dolazaka, u prizemlju i na prvom spratu u prostoru ispred pasoške kontrole.\nModernizacija i proširenje zgrade terminala uključuje potpunu rekonstrukciju enterijera, povećan broj šaltera za prijavu na let i više od 1.200 metara kvadratnih prostora za nove restorane, barove i prodavnice.\nU toku su i pripremni radovi na modernizaciji pristupnih puteva, izgradnji novih parkirališta, nadogradnji i reorganizaciji saobraćajnih traka i potpunoj rekonfiguraciji pristupnog platoa ispred putničkog terminala.\nU saopštenju se navodi da radovi ne utiču na bezbednost i redovnost avio-saobraćaja.


"Korona ceh" - Za nepoštivanje mjera građani Srpske kažnjeni sa 2,2 miliona KM - NOVI GLAS\n“Korona ceh” – Za nepoštivanje mjera građani Srpske kažnjeni sa 2,2 miliona KM\nZbog kršenja mjera, uvedenih s ciljem sprečavanja širenja zaraze korona virusa za vrijeme vanrednog stanja, građani Republike Srpske kažnjeni su sa više od 2,2 miliona maraka.\nPrema podacima Ministarstva unutrašnjih poslova RS, od 21. marta do 31. maja evidentirano je ukupno 3.898 prekršaja po članu 22. Zakona o javnom redu i miru, a u vezi s vanrednom situacijom, za koje je propisana novčana kazna od 500 do 1.500 KM.\nPo osnovu Uredbe sa zakonskom snagom o izmjenama i dopunama Zakona o zaštiti stanovništva od zaraznih bolesti izdato je 1.810 prekršaja, sa rasponom kazni od 100 do 300 KM.\nZabranu kretanja prekršile su 383 osobe sa 65 i više godina života, dok je 2.761 građanin prekršio policijski čas. Po osnovu zabrane kretanja van mjesta prebivališta za dane vikenda počinjen je 471 prekršaj, a zbog okupljanja u grupama većim od tri osobe na javnim mjestima 184 prekršaja. Mjeru samoizolacije u pomenutom periodu prekršile su 82, a mjeru samoizolacije i policijski čas 17 osoba – kaže za Srpskainfo načelnica Odjeljenja za odnose sa javnošću u MUP RS Mirna Miljanović.\nNapominje da se prekršajnim nalogom, u skladu sa odredbama važećeg Zakona o prekršajima, izriče minimum propisane novčane kazne.\nTo znači da je policija građanima izdala kazne u ukupnom iznosu od 2,13 miliona KM. Oni koji su prihvatili prekršajnu kaznu i izmirili je u roku od sedam dana, platili su samo polovinu iznosa pomenutih minimalnih kazni – 250 ili 50 KM.\nS druge strane, komunalna policija je na području Srpske od proglašenja vanredne situacije iskontrolisala 95.050 osoba u pogledu pridržavanja mjere kućne izolacije. Ovu mjeru je, prema posljednjim podacima, prekršilo 287 osoba, protiv kojih je pokrenut prekršajni postupak.\nOni su, s obzirom na to da je i njima izrečena kazna od 500 maraka, kažnjeni sa ukupno 143.500 KM.\nU Ministarstvu uprave i lokalne samouprave RS podsjećaju da je 16. marta izdata Naredbu o obaveznoj kontroli osoba kojima je određena kućna izolacija zbog korona virusa u Srpskoj.\nKućna izolacija je bila obavezna za osobe koje su iz inostranstva ulazila na područje RS i za one kojima je ova mjera određena po nekom drugom osnovu, a to su osobe pozitivne na korona virus i osobe koje su imale kontakt sa zaraženim – ističe za Srpskainfo rukovodilac Odsjeka za odnose sa javnošću u MULS RS Dragana Bulić.\nPrema njenim riječima, odlukom Republičkog štaba za vanredne situacije, od 20. maja ukinuta je mjera kućne izolacije za osobe koje dolaze u RS iz inostranstva, dok su na snazi ostale mjere izrečene po navedenom drugom osnovu.\nU periodu od kada je na snazi kontrola osoba kojima je određena mjera kućne izolacije, najviše slučajeva nepoštivanja ove mjere na dnevnom nivou zabilježeno je 20. marta, kada su evidentirane 32 osobe koje je nisu poštovale – kaže Bulićeva.\nOsim prekršajnih kazni, u RS je za vrijeme vanredne situacije registrovano i 31 krivično djelo protiv zdravlja ljudi. U jednom slučaju riječ je o krivičnom djelu prenošenja zarazne bolesti, a u 30 slučajeva o nepostupanju po zdravstvenim propisima za vrijeme epidemije korona virusa u Srpskoj.\nNa meti kazni, doduše, u dosta manjem iznosu, našli su se i privredni subjekti u RS, koji se nisu pridržavali zaštitnih mjera korišćenja i obezbjeđivanja lične zaštitne opreme, poštivanja fizičke distance i sprovođenja mjera dezinfekcije. Po ovom osnovu obavljeno je više od 800 kontrola, a u 10 slučajeva utvrđeno je da poslovni subjekti nisu obezbijedili sve propisane mjere, pa su im izrečene kazne u vrijednosti od 16.000 KM.\nTrgovci kažnjeni sa 108.000 KM\nU Inspektioratu RS kažu da su u unutrašnjim kontrolama prioritet bile kontrole cijena, u skladu s uredbama Vlade RS.\nPostupajući po uredbama kojima su regulisane cijene i marže osnovnih životnih namirnica za ukupno 45 grupa proizvoda, kao i marža koja se primjenjuje prilikom formiranja cijena naftnih derivata, republička tržišna inspekcija je, od stupanja na snagu pomenutih uredbi, obavila više od 550 kontrola u prodajnim objektima širom RS – kaže za Srpskainfo načelnica Odjeljenja za odnose sa javnošću u Inspektoratu RS Dušanka Makivić.\nPrema njenim riječima, u svega 10 kontrola u pojedinačnim slučajevima utvrđena su odstupanja kod formiranja cijena brašna, ulja, šećera, voća i povrća.\nPo tom osnovu, trgovcima su izrečene kazne u iznosu od 108.000 KM, dok je u jednom slučaju utvrđeno kršenje Uredbu o određivanju marže, koja se primjenjuje prilikom formiranja cijena naftnih derivata, zbog čega je subjektu izrečena kazna od 15.000 KM – naglašava Makivićeva.\nKovačević zbog stravične nesreće osuđen na četiri godine zatvora


RTS :: Linta: Varvarski napadi na pravoslavne hramove u Sarajevu\nRegion Linta: Varvarski napadi na pravoslavne hramove u Sarajevu\nsubota, 18. jan 2020, 16:40 -> 20:55\nPredsednik Odbora za dijasporu i Srbe u regionu Skupštine Srbije Miodrag Linta najoštrije je osudio varvarske napade na pravoslavne hramove Svetog Save i Svetih apostola Petra i Pavla u Sarajevu.\n"Obijanje, pljačkanje i skrnavljenje navedenih pravoslavnih hramova nije ništa novo i samo su jedan od mnogobrojnih anticivilizacijskih napada na objekte Srpske pravoslavne crkve u tom gradu koji traju od završetka rata", izjavio je Linta.\nLinta je saopštenju za javnost naveo da brojne činjenice pokazuju da je u pitanju kontinutitet rušilačke kampanje i namera potpunog zatiranja viševekovnog postojanja srpskog naroda u Sarajevu, a malobrojnim Srbima se šalje otvorena poruka da nisu dobrodošli i da im je najbolje da se isele.\n"Nekažnjeno skrnavljenje pravoslavnih hramova samo je jedan u nizu dokaza da je mit o multietničkom Sarajevu bezočna laž i izmišljotina i da je cilj bošnjačke politike bio proterivanje preko 150.000 sarajevskih Srba, a nakon rata sistematsko cementiranje etničkog čišćenja", zaključio je Linta.\nDodik ponovio da je za odlaganje Đukanovićeve posete BiH


Pokušaj spasa evropskog fudbala\n17 Maja, 2012 20:41\nPosljednjih godina u evropski fudbal je ušao ogroman novac, koji prijeti uništavanjem sportskog duha i kolapsom malih i srednjih klubova.\nManchester City, Chelsea, Paris St. Germain, Anzhi, Malaga… imaju prebogate vlasnike, koji ne pitaju za cijenu i postavljaju nove, finansijske standarde, koje mnogi ne mogu pratiti. Barcelona, Real Madrid, Juventus, Manchester United, Milan i ostali velikani evropskog fudbala to mogu donekle pratiti, ali više od 90% evropskih klubova to nije više u mogućnosti, pa se jaz između bogatih i “siromašnih” iz sezone u sezonu sve više produbljuje.\nEvropska fudbalska federacija (UEFA) odlučila je ovom stati u kraj, te od naredne sezone uvodi pravilo finansijskog fair playa, s kojim bi se trebao naći balans prilikom kupovine igrača i njihovih primanja.\nU kratkim crtama, UEFA želi spriječiti klubove da dugoročno troše više od onoga koliko su zaradili kada je riječ o transferima fudbalera. Ovo se pravilo ne odnosi na izgradnju infrastrukture, već samo na kupovinu i plaćanje igrača.\nUEFA neće već od naredne godine poduzimati sankcije za one koji potroše više nego što su zaradili, ali će klubovi koji ne pitaju za cijenu, kao naprimjer Manchester City i Chelsea, morati dobro obratiti pažnju na iznose koje plaćaju za dovođenje igrača.\nIpak, UEFA sprema drastične kazne za one klubove koji se ne budu pridržavali. Klubovi koji prekorače limit od 40 miliona eura minusa za više od 20% biće kažnjeni tako što će im u Ligi prvaka biti dozvoljeno prijavljivanje samo 20 igrača, umjesto 25. Ukoliko, međutim, klub ponovi prekršaj, slijedi mu automatsko izbacivanje iz Lige prvaka!\nUEFA ovim mjerama želi koliko, toliko izjednačiti evropski fudbal, čiji je vrh posljednjih godina postao pretplaćen na desetak, petnaest klubova, koji finansijski dominiraju. Danas je praktično nemoguće da jedan Nottingham Forrest, Crvena zvezda ili Steaua postane evropski prvak. Nije moguće da se na vrh Evrope popne i četverostruki evropski prvak amsterdamski Ajax ili slavna Benfica. Danas je vrh pretplaćen samo na najbogatije ekipe, koje drže sav monopol na trofeje.\nSjevernoamerička košarkaška NBA liga odavno ima pravilo zvano “salary cap”, odnosno limit koji svaki klub smije potrošiti na plate igrača. Amerikanci su dobro smisli sistem, koji funkcioniše, pa je i liga daleko izjednačenija nego što bi to mogla biti.\nKoliko će ove mjere doprinijeti uravnoteživanju evropskog klupskog fudbala ostaje da se vidi, ali je odlično što se barem krenulo sa mrtva tačke. U protivnom, evropski fudbal će se svesti na skupe igračke ruskih tajkuna i bogatih šeika.\nUspješan nastup bh. tenisera na startu Futuresa u Brčkom\nŠtilić od naredne sezone u Bundesligi?


Zašto Psihoterapija - Zašto nam je Psihoterapija Potrebna\nZašto nam je psihoterapija potrebna\nPsihoterapija i savremeni način života\nŽivot sa sobom nosi velike izazove i nije nimalo jednostavan. U nastojanju da ostvarimo sebe i svoju sreću, da se realizujemo na socijalnom, profesionalnom, emocionalnom, seksualnom planu, kao partneri i kao roditelji, kao prijatelji i korisni članovi društva, suočavamo se sa mnogim problemima i teškoćama.\nSvaki prelazak iz jedne životne faze u drugu i ovladavanje novim ulogama, potencijalno je krizno žarište. Stoga nije retkost da osećamo kako nezadovoljstvo u nama raste, kako nismo sigurni da smo odabrali pravi put ili prave osobe, kako nećemo uspeti u onome što smo namerili, kako je sve izgubilo smisao.\nPonekad osećamo razdiruće strahove, najčešće povezane sa drugim osobama i njihovim osećanjima, ili jednostavno strepimo nad sudbinama onih koje volimo. Ponekad nam je teško da sa onima do kojih nam je najviše stalo pronađemo zajednički jezik. Ponekad se osećamo povređeno, iznevereno, prevareno. Ponekad jednostavno napravimo pogrešne izbore koji nas kasnije skupo staju. Koliko god uspešno osigurali svoju budućnost i dobrobit, deo našeg života su i stresne, teške i traumatične situacije.\nPre ili kasnije, manje ili više, svi se suočavamo sa gubicima raznih vrsta, od onih finansijskih, preko profesionalnih i socijalnih, do emotivnih. Neretko životne teškoće učine da potonemo dublje i razvijemo teške zastoje u funkcionisanju kojima je potrebno ozbiljno i dugotrajno lečenje.\nKo će da nas sasluša?\nKada nas pritisne težina života, čeznemo za nekim ko bi nas mogao slušati pažljivo i blagonaklono, ko bi mogao razumeti naše probleme i teškoće, ko bi nas prihvatio onakve kakvi smo i ne bi osudio našu slabost i malodušnost, ko bi znao da u pravim trenucima kaže prave reči od kojih bi nam bilo bolje.\nNažalost, članovi naše porodice i naši prijatelji najčešće su i sami ophrvani problemima, našim ili svojim, uplašeni, nedovoljno pažljivi, nestrpljivi ili jednostavno nedovoljno stručni da bi nam se našli na odgovarajući način.\nS druge strane, psihoterapeut je neko neutralan, dakle neko ko nije zahvaćen dinamikama naših odnosa, neko ko ne zavisi od nas, neko ko nam može stajati na raspolaganju svim svojim ljudskim i stručnim potencijalima, neko ko može da otkrije šta je potrebno našoj duši i kako to da nam pruži.\nPsihoterapijski proces kao kontakt sa sobom\nPsihoterapija nam je potrebna da bolje razumemo svoj život i teškoće kojima smo izloženi, da problemima pristupimo strateški i kreativno, kao i da prepoznamo i razvijemo svoje potencijale i veštine. (Cilj psihoterapije je prevazilaženje psihičkih teškoća i životnih zastoja, podizanje kvaliteta našeg života, podizanje kvaliteta naših međuljudskih odnosa, posebno sa ljudima do kojih nam je osobito stalo, razvoj i unapređenje naših profesionalnih sposobnosti.)\nKroz psihoterapijski proces učimo da budemo u kontaktu sa sobom kako bismo otkrili svoje autentične potrebe, kako bismo razvili emocionalne i socijalne veštine koje su nam potrebne za ličnu emotivnu i socijalnu realizaciju, da učimo da u sebi pronađemo podršku za realizaciju naših potreba, da učimo da budemo u kontaktu sa sredinom kako bismo kroz nju pronašli svoj put.\nPsihoterapija kao tačka sigurnog oslonca\nKod ljudi sa teškim zastojima u funkcionisanju terapija je pre svega tačka sigurnog oslonca. Koliko god da je težak naš problem, osećaj da smo pred njim potpuno sami još je gori. Osećanje stida, krivice i neadekvatnosti često čini da svoju nevolju krijemo od svih i držimo je zatvorenu u sebi. Psihoterapija nam tada pomaže da u sigurnim uslovima sa svojim terapeutom podelimo nevolju.\nNežan i osećajan način na koji je psihoterapeut prisutan čini da se osećamo sigurno i dobrodošlo. Svoj teret najzad ne moramo nositi sami i šta god da nam se dogodi, naš terapeut će biti tu. Polako i strpljivo, svojim veštinama i tehnikama terapeut nas dovodi do važnih uvida i povezuje nas sa neiscrpnim kreativnim potencijalima koji spavaju u dubinama našeg bića. Time dobijamo mogućnost da korak po korak menjamo svoj život i izađemo iz krize koja nas je zadesila.\nNikola Krstić\t2018-06-14T11:30:36+00:00


Zavičajno veče 8. septembra - Poljoprivreda i selo\nHome » Aktuelnosti » Zavičajno veče 8. septembra\n„Zavičajno veče 2012“, tradicionalno okupljanje mještana sela Zagona kod Bijeljine i njihovih zemljaka koji žive u raznim krajevima bivše Jugoslavije pa i širom Evrope, održaće se u subotu 8. septembra 2012. godine u restoranu „Globus“u Hasama sa početkom u 18 časova. Ovo je zaključeno na posljednjoj sjednici članova Zavičajnog kluba Zagoni koja je održana 17. jula.\nS obzirom da je Zavičajni klub Zagoni obezbijedio dio sredstava za pokriće troškova ove manifestacije, participacija učesnika iznosiće samo 10 konvertibilnih maraka. Na sastanku su dogovorena konkretna zaduženja članova Zavičajnog kluba Zagoni u vezi sa organizacijom ove manifestacije.\nDogovoreno je, takođe, da učesnike manifestacije Zavičajno veče zabavlja orkestar tamburaša, a biće organizovana i tombola.\n– Ovo je drugi put po redu da se organizuje ova manifestacija. Cilj Zavičajnog kluba Zagoni je da to postane tradicionalna godišnja manifestacija okupljanja i druženja Zagončana, koja je uspostavljenja nakon proslave 150 godina postojanja Osnovne škole u Zagonima, koja je održana u septembru 2010. godine – ističu organizatori.\nIz Zavičajnog kluba Zagoni poručuju da se rezervacije mogu obezbijediti u Crkvi u Zagonima, kancelariji Zemljoradničke zadruge i kod pojedinih članova Kluba. Više informacija može se dobiti na telefon +387 (0)65 604 802 ili elektronskom poštom na e-mail: gantonic@gmail.com\nZagoni zavičajno veče\t2012-07-28\nPrevious: Traktori „Ursus“ iz Bijeljine


U zdravom odnosu sa partnerom svi prolazimo nekoliko faza, a svaka nova faza podrazumeva dosta kompromisa i tolerancije koja će dati potpuno novi izgled vašoj vezi. Ukoliko ste odlučili da započnete zajednički život, u nastavku pročitajte nekoliko saveta kako da sve prođe u najboljem redu i kako da obe strane budu srećne:\nOpremanje – Najvažnije je da u novi prostor unesete pozitivnu energiju i da oplemenite svaki kutak zajedničkim detaljima. Opremanje stana je zanimljiva, iako nekada komplikovana aktivnost koja će vas dodatno zbližiti.\nSloboda – Uvek napravite prostora i time dajte slobode svom partneru kako se ne bi osećao ugušeno. Lepo je što volite da što veći deo dana provedete zajedno ali je podjednako važno da nađete vreme koje je privatno i za sebe i za svog partnera. Samim tim ćete to malo zajedničkog vremena, čak i u večernjim časovima iskoristiti na pravi način, ukoliko ste zadovoljni i srećni.\nObaveze – Kada su u pitanju kućne obaveze biće detalja koji će vam smetati kod partnera, ali ne dozvolite da to generalno utiče na vaš odnos. Saveti su uglavnom dobrodošli, ali nemojte uporno želeti da promenite osobu. Najbolje bi bilo da obaveze podelite u skladu sa željama i mogućnostima tako da ih niko od vas ne zapostavlja.\nZa uspeh veze su odgovorna oba partnera, a život u dvoje je pravi test koji vam može pokazati da li vaša veza ima budućnost ili ne. Pokušajte da hrabro uplovite u vode zajedničkog života, jer za brigu nema razloga. Ukoliko otkrijete da ipak niste toliko kompatibilni, naučićete važnu životnu lekciju. A ukoliko jeste, otkrićete mnogo novih stvari koje će vas navesti da se još jače zaljubite.


pink.rs | PORAŽAVAJUĆE: Evo zbog čega ŽENE STVRANO zamrzavaju jajne ćelije!\nPORAŽAVAJUĆE: Evo zbog čega ŽENE STVRANO zamrzavaju jajne ćelije!\nRazlog je tužniji nego što možemo da pretpostavimo.\nŽene se odlučuju na zamrzavanje jajanih ćelija zbog "nedostatka stabilnih partnera" pokazali su rezultati novog istraživanja.\nIako se do sada govorilo da se na takav korak odlučuju pošto su karijeru i školovanje stavile na prvo mesto, ispred zasnivanja porodice, istina ipak leži u tome da žele sigurnu i stabilnu vezu.\nZbog toga pribegavaju zamrzavaju jajnih ćelija, jer u budućnosti žele da se ostvare kao majke. Primarna motivacija za to im je nedostatak odgovornog partnera.\nTim antropologa sa Univerziteta Jejl sproveo je istraživanje na tu temu, čiji rezultati su predstavljeni u Evropskom društvu za reprodukciju i embriologiju, piše Independent.\n- U medicinskoj literaturi i medijskim izveštajima o zamrzavanju jajnih ćelija obično se sugeriše da se ta metoda koristi da bi se odložilo rađanje među ženama koje žele da se školuju i da 'jure' karijeru. Naše istraživanje, međutim, sugeriše da je primarna motivacija za to nedostatak stabilnog partnera - izjavila je glavna autorka istraživanja doktorka Marsija Inhorn.\nInhorn i njen tim su sakupili podatke iz intervjua sa 150 žena koje su odabrale da zamrznu jajne ćelije iz društvenih razloga, za razliku od onih koje nemaju drugih zdravstvenih mogućnosti za začeće. Naučnici su intervjuisali žene iz SAD i Izraela.\nČak 85 odsto žena koje su posetile klinike nisu bile u romantičnim vezama, u tom trenutku, a preostalih 15 odsto su imale nestabilne partnere koji ili nisu želeli decu ili su održavali paralelne veze sa više partnera. Kada su naučnici analizirali njihove odgovore o motivaciji za zamrzavanje jajašaca pokazalo se da je karijera bila najređi odgovor.\n- Većina žena se već ostvarila, završila svoje obrazovanje i ispunila ciljeve u karijeri, ali pred kraj svojih tridesetih nisu pronašle dugotrajnu vezu sa stabilnim partnerom. Zato su posegle za opcijom zamrzavanja jajnih ćelija - objasnila je Inhorn.\nŠto su žene mlađe u trenutku zamrzavanja jajnih ćelija, to je veća verovatnoća da će moći da začnu. Većina stručnjaka predlaže da se tretman oplodnje obavi pre 35. godine.


Šarec kritikuje Janšu: Želimo li Orbanovu Sloveniju ili našu\nTanjug 14. februara 2020. 12:42\nLJUBLJANA – Marjan Šarec, slovenački premijer u ostavci, pozvao je nadležne slovenačke službe da detaljno ispitaju izvore finansiranja Slovenačke demokratske stranke (SDS) Janeza Janše.\nHINA izveštava da je Šarec na svom FB nalogu upozorio stranke koje pregovaraju sa Janšinom SDS o formiranju nove koalicione vlade desnog centra da se zapitaju pod čijim će uticajem biti ta vlada kada se zna da se mediji naklonjeni SDS finansiraju iz Mađarske.\nŠarec je posebno „prozvao“ predsednika parlamentarnog odbora za kontrolu tajnih službi Mateja Tonina od kojeg je zatražio da o tom pitanju pokrene istragu.\n„Umesto toga Tonin radije pregovara sa Janšom o ulasku u novu koalicionu vladu“, primetio je Šarec uz konstataciju da bi se parlament morao pozabaviti pitanjem finansiranja iz inostranstva političkih stranaka i medija koji su im naklonjeni.\nU tom kontekstu, on je podsetio da su poslovni ljudi iz krugova bliskih mađarskom premijeru Viktoru Orbanu tokom poslednjih nekoliko godina ulagali značajna sredstva u privatnu televiziju i informativne platforme koje je osnovala Janšina stranka.\n„Onaj ko te finansira ne čini to jer si lep, nego zato što želi nešto zauzvrat. Dakle, želimo li Orbanovu Sloveniju ili našu, suverenu Sloveniju“, zapitao se Šarec.\nIstovremeno, on je apelovao na čelnike stranaka koje pregovaraju sa Janšom o koalicionoj vladi da se suoče sa „jasnom dilemom“ i da se, umesto što brane svoje fotelje i pozicije opredele za vanredne izbore na kojima bi o budućoj političkoj konfiguraciji i novoj vladi odlučivali birači.\nŠarec je krajem januara dao ostavku na premijersko mesto i predložio nove izbore, dok njegov kabinet obavlja tekuće poslove do izbora prelazne vlade.\nSDS Janeza Janše je pozvala tri stranke desnog centra na pregovore o formiranju koalicije za sastav prelazne vlade: Stranku modernog centra (SMC), demohrišćane okupljene u Novoj Sloveniji (NS) i Demokratsku stranku penzionera (DESUS).\nSmatra se da bi ta vlada mogla da ima najmanje 48 zastupnika u parlamentu čiji je pun sastav 90 poslanika.\nPregovori još traju i ne isključuje se mogućnost sazivanja novih izbora u aprilu ili maju ukoliko se u okviru sadašnjeg saziva ne formira nova, prekomponovana većina i postigne dogovor o mandataru za sastav nove vlade.


Slobodan softver u školama!\nUpotreba slobodnog softvera u školama je raširena u celom svetu i podržana je od strane obrazovnih institucija, vlada, nevladinih organizacija i međuvladinih organizacija kao što su OUN, UNDP i mnogi drugi. Poseban portal posvećen slobodnom softveru kreirala je organizacija UNESCO.\nNa ovom CDROM-u se nalazi kolekcija slobodnog softvera za operativni sistem Microsoft Windows. Izbor programa možete pregledati na strani Programi.\nNačini upotrebe slobodnog softvera\nSlobodan softver se obično koristi u školama u samoj nastavi (hemija, geografija, učenje stranih jezika, fizika, muzika, biologija, dizajn, programiranje, projektovanje, informatika, elektrotehnika, finansije, ekonomija, poslovne studije) i u drugim stručnim predmetima.\nSlobodan softver može da se koristi za poboljšanje procesa obrazovanja u smislu povećavanja inkluzivnosti informacionih tehnologija za učenike i druge učesnike obrazovnog procesa kojima je potrebna primena asistivnih i adaptivnih tehnologija. Razni alati mogu pomoći učenicima i drugima da uspešno koriste programe, čitaju obrazovne sadržaje, upravljaju obrazovnim sadržajima, prenose ih i pišu pomoću alata koji im omogućavaju uspešan rad bez obzira na invaliditet ili neko drugo stanje koje otežava neposrednu interakciju sa obrazovnim sadržajem.\nSlobodan softver može da uspešno funkcioniše kao informaciona infrastruktura i da upravlja prenosom datoteka, slanjem poruka, elektronske pošte, upotrebom raznih Internet usluga, kreiranjem sajtova, portala i drugih načina distribucije informacija i znanja.\nSlobodan softver može da se koristi kao samostalan operativni sistem pripremljen kao gotova distribucija sa predefinisanim izborom programa po potrebi škole. Primeri takvih distribucija su Xplora, Edubuntu, OpenSuseEducation:Life. Nastavnici i učenici mogu po ugledu na ove distribucije u saradnji sa upravom škole napraviti distribucije slobodnog softvera sa GNU/Linux operativnim sistemom u skladu sa potrebama škole.\nFondacija za slobodan softver\nPristupačnost web interfejsa


Incident u centru Podgorice, lider Demokratskog fronta tvrdi da su ga napali navijači - Infobrif\nIncident u centru Podgorice, lider Demokratskog fronta tvrdi da su ga napali navijači\nObjavljeno 30.05.2019. u 22:55\nJedan od lidera Demokratskog fronta (DF), Andrija Mandić, izjavio je večeras za A1 televiziju da su njega i njegovog vozača Mihaila Čađenovića večeras u Podgorici, uoči finalne utakmice Kupa Crne Gore između Budućnosti i Lovćena, napali navijači cetinjskog kluba.\nOn je rekao da su navijači Lovćena, kojih je, kako navodi, bilo stotinjak, bili „veoma neprijateljski raspoloženi“ prema njemu.\n„Sve ono što je arsenal rulje i jedne grupe ljudi koja misli da može vičući i nasrćući da nekoga uplaši“, kazao je on i dodao da slučaj nije prijavio policiji.\nMandić je poručio da će ljudi koji ga budu pratili ubuduće „svakako biti naoružani“.\n„Nećemo više dozvoliti da nas bilo ko ponizi i da na nas nasrće“, rekao je Mandić.\nIz Uprave policije je međutim saopšteno da je podgorička policija sprečila večeras teži incident u centru grada kada je grupa navijača, koji su se kretali u vozilima ka stadionu, krenula da se obračuna sa vozačem vozila koje im je presjeklo put.\nKako se navodi u policijskom saopštenju, kolonu od 40 automobila navijača cetinjskog FK Lovćen, presekao je M.Č, vozač vozila podgoričkih registarskih oznaka, a potom izašao iz vozila i navijačima rukom pokazao gest koji ih je isprovocirao.\nGrupa od oko dvadeset navijača je krenula da se obračuna sa njim ali je M.Č. ušao u vozilo tako da je ova grupa potom udarcima nanela manja oštećenja na vozilu, dodaje se u saopštenju.\nKako se navodi, tokom intervencije policije koja je pokušala da spreči veći incident cetinjski navijači su se oglušili o naređenja tako da su policajci morali da primene prinudu.\nNakon jezive nesreće, uhapšen kapetan luksuznog broda\nDanas hladnije, biće i pljuskova s grmljavinom, a ni prognoza za naredne dane vam se uopšte neće svideti (TABELE)


Protest u Nišu zbog Zakona o finansijskoj podršci porodici\nProtest u Nišu. 11. oktobar\nNezadovoljne majke, trudnice, porodilje, ali očevi i građani Niša protestovali su protiv novog Zakona o finansijskoj podršci porodici. U organizaciji “Inicijative Mame su zakon”, okupili su se na Trgu kralja Milana u Nišu i ukazali na nedostatke i, kako su naveli, neophodnost promene spornog zakona.\n“Od ovih protesta očekujemo da se podigne vidljivost najveće grupe žena koje odredbe ovog zakona zahvataju. To su žene koje imaju manje od 18 meseci radnog staža u kontinuitetu”, navodi Tatjana Macura, iz “Inicijative Mame su zakon”.\nZbog promene načina obračuna na osnovu novog zakona, tokom porodiljskog odsustva ili za negu deteta žene će primati niske sume, a u nekim slučajevima i svega 1.000 dinara (oko 8,5 evra) mesečno.\nOdmah nakon stupanja na snagu Zakona o finansijskoj podršci porodici, 1. jula 2018. godine, na račune nekih porodilja počele su da stižu naknade za bolovanje u vrednosti od 1.000 dinara mesečno i manje od toga. Smatrajući da su diskriminisane izašle su na ulicu.\nNa protestu u Nišu ukazano je da su novim zakonom ugrožene majke koje rade kraće od godinu i po dana u kontinuitetu, preduzetnice, one koje imaju decu sa invaliditetom, deca mlađa od 10 godina koja su rođena kao treće i četvrto pre stupanja Zakona na snagu. Kako navode iz Inicijative, novim zakonom su diskriminisane i majke koje zarađuju više od tri prosečne plate.\n“Ne želimo da rušimo vladu, niti da smenjujemo ministra. Naš cilj je da pomognemo mamama koje su se našle u ovakvoj situaciji”, kaže Tijana Stamenković iz Inicijative.\n“Inicijativa Mame su zakon” nastala je odmah nakon stupanja na snagu Zakona o finansijskoj podršci porodici, a cilj joj je, kako navode, da spreči diskriminaciju majki tokom porodiljskog bolovanja. Protest je održan i u Beogradu 25. septembra.


Marković: Crna Gora neće podići žicu za migrante na granici - ISTOK - www.istokrs.com | Vijesti iz Istočne Hercegovine\nHome /Regije/Region/Marković: Crna Gora neće podići žicu za migrante na granici\nCrnogorski premijer, Duško Marković, saopštio je u subotu da Crna Gora neće podići ogradu od bodljikave žice na svojim granicama zbog novog talasa migranata na Balkanu, iako je broj migranata koji prolaze kroz Crnu Goru u posljednjih par mjeseci višestruko porastao.\n“Ne planiramo da aktiviramo fizičku zaštitu naše granice preko bodljikave žice, već našim operativnim policijskim radom, saradnjom sa graničnim službama naših susjeda…”, rekao je na Konferenciji o migracijama u Beču crnogorski premijer Duško Marković, koji tamo boravi na poziv austrijskog kancelara, Sebastijana Kurca. “Imamo veoma dobru saradnju sa Hrvatskom i BiH u dosljednoj primjeni sporazuma o readmisiji”\nMarković je rekao da Crna Gora neće štititi granicu žicom, iako je broj ilegalnih prelazaka crnogorske granice porastao sa 97 zabilježenih u februaru na preko 590 u maju.\n“Imamo veoma dobru saradnju sa Hrvatskom i BiH u dosljednoj primjeni sporazuma o readmisiji”, rekao je crnogorski premijer.\nPrema njegovim riječima, Crna Gora “prihvata sve ilegalne migrante koji se nalaze na teritoriji ovih država, a došli su sa naše teritorije bez ikakvih ograničenja i administrativnih blokada”\n“Mi ćemo formirati određene centre, ako se ovakav trend nastavi, za prihvat migranata i njihovo tretiranje”, najavio je crnogorski premijer.\n“Bez nova te nove resurse ne možemo obezbijediti, moramo osnažiti naše policijske snage, moramo ih kvalitetnije opremiti… i zbog toga pozdravljam povećanje budžeta kroz novu strategiju na Zapadnom Balkanu za pitanja bezbjednosti i migracija”, poručio je Marković.\nPSG: Ko je ubio Olivera Ivanovića?


Pravilo za vozačku, zelenu kartu i punomoć za upravljanje tuđim vozilom prilikom prelaska granice Bosne i Hercegovine : GPMaljevac.COM\nPravilo za vozačku, zelenu kartu i punomoć za upravljanje tuđim vozilom prilikom prelaska granice Bosne i Hercegovine\nDa li je potrebna punomoć za upravljanje tuđim motornim vozilom prilikom prelaska (ulaz/izlaz) državne granice Bosne i Hercegovine?\nU skladu sa odredbama Zakona o osnovama bezbjednosti saobraćaja na putevima u BiH nije propisana obaveza posjedovanja punomoći za upravljanje tuđim motornim vozilom, iz čega proizilazi da ista nije potrebna prilikom prelaska (ulaz/izlaz) državne granice Bosne i Hercegovine, navodi Granična policija BiH.\nDa li državljanin BiH može državnu granicu preći motornim vozilom s potvrdom o predaji za izdavanje nove vozačke dozvole jer je stara istekla?\nMotornim vozilom u saobraćaju na putu, može upravljati samo osoba koja ima važeću vozačku dozvolu, stranu vozačku dozvolu ili međunarodnu vozačku dozvolu odgovarajuće kategorije.\nDa li može u putničkom automobilu državnu granicu preći šest osoba, dvoje odraslih i četvero djece?\nZakonom o osnovama sigurnosti saobraćaja na putevima u BiH propisano je da je u motornom vozilu, osim u teretnom vozilu policije i oružanih snaga, dozvoljeno prevoziti onoliko osoba koliko je označeno u potvrdi o registraciji, na mjestima koja su za to predviđena.\nDa li je moguće preći državnu granicu sa isteklom saobraćajnom dozvolom, odnosno s potvrdom o predaji za izdavanje nove saobraćajne dozvole?\nZakonom o osnovama bezbjednosti saobraćaja na putevima u BiH propisano je da kad upravlja motornim i priključnim vozilom, vozač mora imati kod sebe važeću potvrdu o registraciji izdatu za to vozilo.\nObzirom na gore navedeno vozač koji upravlja motornim vozilom, prilikom prelaska državne granice BiH dužan je posjedovati važeću saobraćajnu dozvolu, odnosno potvrda o produženju iste nije važeća.\nDa li je prilikom prelaska državne granice BiH osobi koja upravlja motornim vozilom potrebno osiguranje od automobilske odgovornosti koje važi na području Bosne i Hercegovine (zeleni karton) i da li se može pribaviti granično osiguranje na graničnom prijelazu?\n„Uputstvo o kontroli postojanja i valjanosti međunarodne karte o osiguranju motornih vozila“, Biroa zelene karte u BiH, u režimu Multilateralnog sporazuma (MGA) podrazumjeva ukidanje kontrole zelenih karti prilikom ulaska u BiH za vozila sa registarskim tablicama iz država članica Sistema zelene karte.\nNapominjemo da u režimu zelene karte (ZK/IMIC), vozači motornih vozila sa registarskim tablicama pojedinih zemalja članica Sistema zelene karte i dalje imaju obvezu posjedovanja valjane zelene karte/IMIC-a prilikom ulaska u Bosnu i Hercegovinu.\nNAPOMENA: Spisak zemalja država članica Sistema zelene karte potpisnica Multilateralnog sporazuma (MGA) i režima zelene karte (ZK/IMIC), možete pronaći na web-stranici Biroa zelene karte u BiH na linku OVDJE u sekciji „Aktuelnosti“, kao i druge detaljne informacije.\nPrilikom obavljanja graničnih provjera, u slučaju obveze posjedovanja, na zahtjev policijskog službenika, potrebno je na uvid predočiti važeću ispravu o osiguranju od automobilske odgovornosti (ZK/IMIC), u materijalnoj (printanoj) formi i isti nije moguće predočiti na mobitelu ili u drugoj elektronskoj formi.\nU slučaju da se prilikom obavljanja graničnih provjera utvrdi da vozač nema gore navedenu ispravu upućuje se da pribavi granično osiguranje, koje se može pribaviti na pojedinim graničnim prelazima. Cijena graničnog osiguranja ovisi od cjenovnika osiguravajuće kuće.\nTags: Bosna i HercegovinaGranicaZelena karta


Adolf Ajhman - Blic Online\nOvako se branio jedan od najvećih zločinaca u ljudskoj istoriji\nIzrael ispunio Adolfu Ajhmanu poslednju želju pred pogubljenje\nIzaelske vlasti dozvolile su nacističkom ratnom zločincu Adolfu Ajhmanu da vidi suprugu pre nego što je pogubljen 1962. godine, pokazuju podaci iz izraelskog državnog arhiva.\nLider mađarske Jevrejske zajednice Andraš Hajcler izvinio se zbog izjave da je nemačka kancelarka Angela Merkel najviše rangirani nemački zvaničnik koji je posetio sinagogu u ulici Dohani u Budimpešti od Adolfa Ajhmana.\nUmro sudija Landau koji je nacistu Ajhmana osudio na smrt\nJERUSALIM - Predsednik izraelskog tribunal koji je osudio na smrt nacističkog ratnog zločinca Adolfa Ajhmana, sudija Moše Landau (99) preminuo je danas, javili su izraelski mediji.\nNemačka znala da se Ajhman krije u Argentini 1952. godine\nLONDON - Bivša Zapadna Nemačka potpuno je bila svesna da se ozloglašeni nacistički ratni zločinac Adolf Ajhman krije u Južnoj Americi gotovo čitavu deceniju pre nego što su ga agenti Mosada kidnapovali i odveli na suđenje u Izraelu, piše “Indipendent”.\nBild: Nemačka služba znala da se Ajhman krio u Argentini\nBERLIN - Nemačka obaveštajna služba (BND) bila je upoznata početkom 1952. godine da se Adolf Ajhman, nacistički lider koji je režirao Holokaust, krio u Buenos Airesu, piše "Bild".\nNemačka se ovih dana na sudu bori da dosije Adolfa Ajhmana, glavnog organizatora masovnog istrebljenja Jevreja za vreme Drugog svetskog rata, ostane i dalje zapečaćen.


Intenzivnije pražnjenje septičkih jama tokom maja\nKurir\t16.05.2012 11:59\nČišćenje septičkih jama za domaćinstva u prigradskim naseljima, koja još nisu priključena na gradsku kanalizacionu mrežu, spada u osnovne delatnosti Gradske čistoće\nU okviru akcije „Maj – mesec čistoće”, ekipe JKP „Gradska čistoća” će, od danas do 20. maja, intenzivirati radove na pražnjenju septičkih jama, saopšteno je danas iz tog preduzeća. Čišćenje septičkih jama za domaćinstva u prigradskim naseljima, koja još nisu priključena na gradsku kanalizacionu mrežu, spada u osnovne delatnosti „Gradske čistoće”. To\npreduzeće treću godinu sprovodi akciju besplatnog čišćenja septičkih jama na koju jednom godišnje imaju pravo svi sugrađani koji se za tu uslugu prijave, podseća se u saopštenju. Sugrađani koji žele da iskoriste mogućnost besplatnog čišćenja septičke jame treba da se obrate\nPogonu za odvoz i deponovanje fekalnih materija JKP „Gradska čistoća“, na broj telefona 2768-853. Zahtevi upućeni „Čistoći“ evidentiraju se u bazu podataka i automatski stavljaju na listu za pražnjenje septičkih jama. Nekoliko dana pre izlaska na teren, telefonskim putem obaveštavaju se sugrađani o tačnom vremenu dolaska ekipe i cisterne. Proleće je, inače, doba godine kad se septičke jame najbrže pune zbog porasta nivoa podzemnih voda. I pored povećanog interesovanja u ovom periodu, „Čistoća” izlazi u susret svim zainteresovanih sugrađana u najkraćem roku. Prosečno tokom jedne godine „Čistoća” očisti više od 4.000 septičkih jama akcijom besplatnog čišćenja, podseća se u saopštenju.


Foto: europol.europa.eu | Evropol: Uhapšeno 38 osumnjičnih za trgovinu migrantima\nTanjug 25.02.2021 12:38\nHAG - U Francuskoj, Rumuniji i Moldaviji uhapšeno je 38 osoba zbog sumnje da su pripadnici kriminalne organizacije koja je krijumčarila i eksploatisala radnike migrante, saopštio je danas Evropol.\nPolicija sve tri zemlje učestvovala je u razbijanju ove organizovane kriminalne grupe koja se tereti da se bavila krijumčarenjem migranata, trgovinom ljudima radi eksploatacije radne snage, prevarama sa dokumentima, socijalnim naknadama i pranjem novca.\nU toku akcije pretraženo je 51 lokacija, a oduzeto je 19 vozila, dva skutera za vodu, oružje, telefoni, oko 100.000 evra u gotovini, a zamrznuto je 11 bankovnih računa.\nIstraga kriminalne mreže počela je 2018. godine kada je francuska policija presrela vozilo sa 10 ilegalnih migranata, a zatim se nastavila i dovela do današnjeg hapšenja.\nVećina ilegalnih migranata korišćena je kao radna snaga na gradilištima.


O nama :: Eurodijagnostika\nEurodijagnostika Beograd je jedan od najuspešnijih privatnih centara za dijagnostiku i otkrivanje zdravstvenih problema. Naš centar za radiološku dijagnostiku u Beogradu objedinjuje sve savremene metode radioloških pregleda: magnetna rezonanca, multislajsni skener, rendgen, ultrazvuk. Iza nas je već 16 godina uspešnog poslovanja u oblasti radiologije, konstantnog usavršavanja, prilagođavanja savremenim tokovima i tehnologiji, kao i širenja našeg stručnog tima koji danas čine lekari radiolozi koji u svojim oblastima poseduju izuzetno znanje i višedecenijsko iskustvo.\nMagnetna rezonanca je jedan od najzastupljenijih pregleda u klinici Eurodijagnostika Beograd. Predstavlja neinvazivnu tehniku sa najuspešnijom primenom u oblasti dijagnostike neuroloških oboljenja, kičmenog stuba, abdomena, zglobova.\nMultislajsni skener je potpuno bezbedan metod dijagnostike koji omogućava detaljan prikaz snimanog dela tela pacijenta, dok je rendgen, zbog trenutne epidemiološke situacije na svetskom nivou, jedan od najtrženijih i najčešćih pregleda za utvrđivanje stanja pluća.\nUltrazvuk je jedna od početnih i uvodnih dijagnostika pomoću koje se u realnom vremenu dobija slika o stanju unutrašnjih organa. Veoma je tražen već decenijama unazad, često se primenjuje i upravo ova vrsta pregleda okarakterisana je kao jedna od najbezbednijih.\nU klinici Eurodijagnostika Beograd, kao i klinici Eurodijagnostika Niš nudimo i mogućnost specijalističkih pregleda na zahtev pacijenta, a za sve detalje o istom je potrebno kontaktirati kliniku.\nViše o našim uslugama OVDE


Srbija da ubrza fiskalnu konsolidaciju, reformu javnog sektora: EU ministri ekonomije i finansija - EU u Srbiji\nU prvim preporukama ovog tipa, koje su rezultat novog pristupa EU ekonomskom upravljanju zemalja kandidata za članstvo, ministri su takođe zatražili od Srbije da poboljša poslovno okruženje i da podrži razvoj privatnog sektora, te da poveća fleksibilnost tržišta rada.\nPreporuke “nisu deo usklađivanja zakonodavnog sistema” i stoga nisu pravno obavezujuće, već predstavljaju savete zasnovane na dobrim praksama zemalja članica EU koji su zajednički dogovoreni i usvojeni na sastanku ministara ekonomije i finansija EU sa ministrom finansija Srbije Lazarom Krstićem i guvernerkom Narodne banke Jorgovankom Tabaković, rekao je Janmat novinarima.\n„Mi ćemo nadgledati sprovođenje”, rekao je Janmat, dodajući da će prva procena biti uključena u oktobarski godišnji izveštaj Evropske komisije o napretku Srbije.\nNakon što su procenili plan Vlade za jačanje fiskalne konsolidacije, ministri EU su Srbiji preporučili da preduzme “dodatne mere kako bi se smanjio budžetski deficit za 2014”, rekao je Janmat, dodajući da “bi bilo dobro uraditi reviziju budžeta sredinom godine”.\nMinistri su od Srbije takođe zatražili “da kroz kredibilne reforme javnog sektora nastavi da podržava predviđeni srednjoročni plan konsolidacije”.\n„U tom smislu, vlasti su pozvane da sprovedu reforme državne administracije i penzionog sistema koje su planirane programom i to putem normiranja platnih razreda državnih službenika i preduzimanjem koraka ka menjanju načina zapošljavanja u javnom sektoru na održivi način, kao i ograničavanjem mogućnosti ranog penzionisanja i postepenim povećanjem starosne granice penzionisanja za žene”, navedeno je u zaključcima ministarskog dijaloga ministara ekonomije i finansija EU i zemalja kandidata održanog početkom maja.\nOd srpskih vlasti je zatraženo da nastave sa jačanjem upravljanja javnim finansijama, prvenstveno unapređenjem kapaciteta poreske uprave, te da reše problem velikog opterećenja nerealizovanih kredita na bankovnim računima, navodi se u zaključcima.\nSrbija bi trebalo da “završi sa procesom restrukturiranja državnih preduzeća, da preispita efikasnost svih oblika državne pomoći i da preduzme korake ka smanjenju subvencija i državnih garancija, kao i da unapredi upravljanje, naročito kad su u pitanju državna preduzeća sa velikim gubicima”, preporučuju ministri.\nNova vlada je pozvana i da “unapredi poslovno okruženje i da podrži razvoj privatnog sektora, prvenstveno smanjenjem obima parafiskalnih nameta kao i pojednostavljenjem regulatornog okruženja (giljotina propisa) i postupka dobijanja građevinskih dozvola”.\nOd Srbije se očekuje i da poveća fleksibilnost tržišta rada produženjem maksimalnog trajanja ugovora na određeno vreme, povezivanjem isplate otpremnina sa brojem godina rada kod trenutnog poslodavca i pojednostavljivanjem strukture i obračuna plata i naknada.\nPreporuke su sastavljene pre objavljivanja programa Vlade o ekonomskom oporavku, rekao je Janmat.\n“Glavno je da postoje namere, kao i objave koje smatramo dobrim, ali sada je na redu implementacija”, rekao je Janmat.\nAko dalje mere za konsolidaciju ne budu sprovedene, EU predviđa budžetski deficit od oko 6 procenata BDPa, dok će javni dug preći 70 procenata BDPa. Prema prolećnoj projekciji EU za Srbiju, u slučaju “statusa kvo” predviđeni rast BDPa u 2014. će biti 1.1, dok će u 2015. rasti do 1.9 procenata, što predstavlja značajan pad u odnosu na prošlogodišnjih 2.5 procenta.\nNacrt zaključaka ministarskog dijaloga između ministara ekonomija i finansija EU i zemalja kandidata.\nProlećna projekcija EU za 2014. za Srbiju.


Treba li država da proda Telekom Srbija?\nPosle informacija da je Telekom Austrija ponovo zainteresovan za Telekom Srbija, još jednom se aktuelizuje pitanje – da li to državno preduzeće treba prodavati.\nDok se, s jedne strane, ističe da bi bilo pogrešno privatizovati „zlatnu koku”, možda i poslednju koju imamo, s druge se poručuje da državna kompanija na duži rok teško može ostati profitabilna i da će se sve teže nositi sa konkurencijom.\nMahmud Bušatlija, savetnik za investicije, smatra da Telekom ni u kom slučaju ne treba prodavati. Pogotovo ne sada.\n– Ništa ne treba prodavati kako bi se zakrpila rupa u budžetu koja je napravljena lošim vođenjem ekonomske politike u proteklom periodu - smatra on.\n- Telekomom se veoma dobro upravljalo proteklih godina i korisno je imati uspešnu državnu kompaniju koja ima profesionalnu upravu i profit koji može da se preliva u budžet – kaže Bušatlija, dodajući da je dobro da država ima svojinu.\nNije samo problem prodati našu najveću telekomunikacionu kompaniju, dodaje Bušatlija, nego i to što bi kao i ranije moglo da se dogodi da neodgovornom politikom taj novac ponovo ode u potrošnju.\nNi u kom slučaju ne treba razmišljati o prodaji kompanije Telekom Srbija, izjavio je Stojan Stamenković iz biltena Makroekonomske anlize i trendovi, dodajući da takvu mogućnost ne treba isključiti tokom iduće godine.\n- Kompaniju Telekom ne treba prodavati. Treba sačekati neki bolji momenat. To je kao da me pitate da li treba sada prodavati stan ili kuću. Naravno da ćete ga prodati ako nemate drugi izvor prihoda. Tada ćete ga prodati i ispod cene. To je isto i sa Telekomom. Kada u svetu i okruženju počne privredni rast, tada će i njegova cena da raste - rekao je on.\nS druge strane, ekonomista Milan Kovačević smatra da Telekom treba prodati što pre.\n– Glavni razlog zbog kojeg treba prodati Telekom je što ta kompanija može još bolje da posluje. Osim toga, nije ni logično da država bude regulator jedne oblasti, kao što su telekomunikacije, i da u istoj toj oblasti ima svoju kompaniju, koja je i najveća na tržištu – objašnjava Kovačević, dodajući da se Telekomom ipak dobro upravljalo u proteklom periodu.


Android revija » Peti MobileMonday Srbija Peti MobileMonday Srbija – Android revija\nPeti domaći MobileMonday događaj održava se 5. decembra od 18h u Kulturnom Centru Grad u Beogradu, a tema događaja će biti mobilni marketing. I ovoga puta će se okupiti oko 150 zaljubljenika u mobilne tehnologije, koji će imati prilike da čuju tri predavanja stručnjaka iz ove oblasti. Sponzor događaja je Telekom Srbija.\nUvodno predavanje o mobilnom marketingu će održati Aleksandar Petković, iz firme Carnation Group. Aleksandar će u svojoj prezentaciji “Kako pogoditi pravo u centar?” pričati o prednostima i načinima korišćenja osnovnih koncepata mobilnog marketinga.\nIvan Jelić, tehnički direktor B92.net sajta i vođa tima odgovornog za B92 Android aplikaciju će predstaviti načine za monetizaciju Android aplikacija, kao i iskustva iz prakse.\nRodoljub Petrović iz slovenačke firme Celtra, čiju platformu za mobilno oglašavanje koriste neke od najvećih kompanija u svetu (Starbucks, Mercedes, Walt Disney, itd.) će predstaviti trenutno stanje i izazove mobilnog oglašavanja u svetu i regionu.\nMobile Monday tradicionalno okuplja profesionalce i entuzijaste iz oblasti telekomunikacija, sa posebnim naglaskom na informisanje i edukaciju o savremenim mobilnim tehnologijama, druženju i umrežavanju. Događaj realizuju organizacije NIIT iz Niša i SEEICT iz Beograda.\nPeti MobileMonday Srbija was last modified: November 29th, 2011 by Goran Aničić\nCarnation GroupMobileMonday Srbija


Naši rezultati | Anti-dop ambasadori\nOjačani kapaciteti mladih u cilju prevencije ovisnosti i stvaranje prekogranične mreže mladih Anti-Dop Ambasadora: edukovati ćemo 80 adolescenata iz prekogranične regije, koji će posredstvom metoda formalne i neformalne vršnjačke edukacije širiti stečena znanja u svojim zajednicama. Očekujemo da će najmanje 800 mladih ljudi biti informisano o prevenciji zloupotrebe droga.\nPovećana svijest o ulozi institucije porodice u prevenciji ovisnosti među roditeljima ciljne grupe: najmanje 200 roditelja adolescenata iz prekogranične regije će kroz 40 radionica unaprijediti svoje roditeljske vještine, znanja o zloupotrebi droga i njihovima posljedicama, ali i podići svijest o ulozi institucije porodice.\nUspostavljeno dugoročno prekogranično partnerstvo i institucionalna saradnja: dugogodišnje prekogranično partnerstvo institucionalne saradnje između NVO i javnosti će biti uspostavljeno kroz organizovanje multisektoralnog sastanka, na kojem će učestvovati predstavnici državnih institucija i civilnog sektora sa obje strane. Tokom sastanka, akteri će ostvariti kontakte na polju obrazovanja za prevenciju upotrebe droga i analizirati prekogranične potencijale. Drugi cilj ovog sastanka će biti potpisivanje Memoranduma prekogranične saradnje.\nProširena socijalna svijest o problemu droga, kroz uspješnu promociju projekta u medijima: posredstvom lokalnih i regionalnih medija, Internet kampanje, koja uključuje web stranicu i društvene mreže, javnost će biti upoznata sa realizacijom naših osnovnih ideja i ciljeva.


Gde u provod Archives - Lepa Reč\nHomeZabavaGde u provod\n30/10/2018 Lepa Reč\nVeliki prednovogodišnji koncert Nikole Vranjkovića i njegovog benda biće održan 13. decembra u „Kombank” dvorani u Beogradu. Nikola Vranjković je kultni beogradski rok autor, pesnik i kompozitor. Više od jedne decenije bio je ključna autorska ličnost beogradskog benda „Block Out“. […]\nPETI FESTIVAL BLUZ BENDOVA\n20/09/2018 Lepa Reč\nDatum dešavanja: 19.09.2018 Mesto dešavanja: Dom Kulture Studentski Grad Grad:Beograd Adresa:Bulevar Zorana Đinđića 179 U sredu i četvrtak 19. i 20. septembra na Letnjoj pozornici Doma kulture „Studentski grad“ na Novom Beogradu biće održan PETI […]\nby Marija Kuzmanović in Ekonomija\nDa li Vam se dešava da na kraju dana imate osećaj da ste mogli postići više? Možda napisati više reči, uraditi više zadataka? Ili jednostavno obaviti više stvari kod kuće? Da li to nekada izaziva [...]\nU životu svakog muškarca, sat je neizbežan modni detalj, stvar prestiža, statusni simbol, gedžet za razmetanje… Gotovo da ne postoji muškarac koji ne poseduje bar nekoliko modela. Po principu, “pokaži mi kakav sat nosiš, pa [...]\nU avgustu, posle gostovanja na Javorwood festivalu (Bjelašnica, Sarajevo, BIH) i Mountain Music festivalu (Divčibare, Srbija) “Da i Re, telo kao instrument”, svojevrsni hibrid koncerta, predstave, fizičkog teatra i umetničkog performansa grupe Alice in WonderBand [...]\nRade Šerbedžija sa orkestrom u Nišu\nSavladajte umetnost obavljanja zadataka na vreme


...Iz Kruga - Vojvodina učestvovala na prvom multisektorskom društvenom dijalogu - …IZ KRUGA – VOJVODINA\nCategory: Novosti Tags: ivana zelić, nasilje, prvi multisektorski društveni dijalog, zakon o rodnoj ravnopravnosti, žene sa invaliditetom Post Date: 19 јануара, 2021\nKoordinatorka SOS službe Organizacije …IZ KRUGA – VOJVODINA, Ivana Zelić, učestvovala je na prvom multisektorskom društvenom dijalogu, organizovanom povodom analize stanja rodne ravnopravnosti u Republici Srbiji. Dijalog je organizovalo Ministarstvo za ljudska i manjinska prava i društveni dijalog, zajedno sa Koordinacionim telom za rodnu ravnopravnost, 18. januara 2021. godine, sa početkom u 10 časova u Palati Srbije u Beogradu.\nMinistarstvo za ljudska i manjinska prava i društveni dijalog pokrenulo je inicijativu za formiranje radne grupe za donošenje novog nacrta Zakona o rodnoj ravnopravnosti, čime bi se krenulo u redovnu proceduru za donošenje novog zakona. Društveni dijalog je način dolaska do dokumenata, zakona i strategija, jer su oni ključni za dostizanje vizije, a to je društvo jednakih mogućnosti za žene i muškarce.\n– Žene sa invaliditetom su dvostruko diskriminisane, kao žene i kao osobe sa invaliditetom. One se i dalje suočavaju sa mnogobrojnim poteškoćama u obrazovanju, na tržištu rada, prilikom ostvarivanja prava na zdravstvenu zaštitu. Najveći problem je što su i dalje ‘nevidljive žrtve nasilja’, iako podaci pokazuju da su žene sa invaliditetom u 2 do 5 puta većem riziku od nasilja u porodici. Veoma je važno dosledno i u skladu sa zakonom nastaviti borbu protiv nasilja nad ženama, pružiti im odgovarajuću zaštitu i podršku i raditi na poboljšanju položaja žena sa invaliditetom – kaže Ivana Zelić.\nIz nevladinog sektora, pored Ivane Zelić, na sastanku su govorile Tanja Ignjatović iz Autonomnog ženskog centra i Maša Pavlović iz Inicijative za prava osoba sa mentalnim invaliditetom MDRI-S.\nTanja Ignjatović je naglasila neophodnost ponovnog organizovanja javne rasprave povodom izrade izmena i dopuna nacrta zakona i strategija, uključujući i akcione planove koji nisu završeni u periodu od 2017. do 2020. godine. Posebno je istakla da je nasilje u porodici u svim domaćim i međunarodnim dokumentima definisano kao društveni problem, a ne kao odgovornost pojedinca za koji je predviđena zakonska kazna.\nMaša Pavlović predstavila je probleme sa kojima se suočavaju žene sa mentalnim invaliditetom koje žive u ustanovama socijalne zaštite.\n– Društveno-politička kriza izazvana pandemijom korona virusa ostavila je velike posledice na položaj osoba sa invaliditetom, posebno na one koje su smeštene u ustanovama socijalne zaštite. Pored rizika od zaraze, evidentan je problem zabrane poseta. Posete su za korisnike rezidencijalnih ustanova jedini način komunikacije sa svojim bližnjima, tako da zabrana posećivanja za njih znači zabranu komunikacije sa spoljnim svetom – kaže Maša Pavlović.\nDruštveni dijalog doprinosi ostvarenju ciljeva održivog razvoja i Agende 2030. Ovakav tip foruma preduslov je napretka na polju društvene pravde, ekonomske i političke jednakosti, kao i bezbednog i naprednog načina života koji treba da bude dostupan svim ženama.\n– Srbija je u prethodnom periodu uradila mnogo na polju rodne ravnopravnosti. Uveli smo određene institute i razvili saradnju resornih institucija sa međunarodnim partnerima i civilnim sektorom, što je dalo rezultate u unapređenju položaja žena. Danas više niko ne može da okreće glavu pred diskriminacijom žena, ali čeka nas još posla, pre svega donošenje Zakona o rodnoj ravnopravnosti, koji smo još 2016. pripremili, ali ga zbog tadašnjeg neslaganja jednog ministarstva još uvek nažalost nemamo – izjavila je potpredsednica Vlade Srbije i predsednica Koordinacionog tela za rodnu ravnopravnost, prof. dr Zorana Mihajlović.\nSrbija u saradnji sa Ministarstvom za evropske integracije, UN WOMEN i Delegacijom EU, uvodi gender mainsteraming, kao važan alat za uvođenje rodne ravnopravnosti u sve javne politike.\nPored potpredsednice Vlade Srbije i predsednice Koordinacionog tela za rodnu ravnoprvanost prof. dr Zorane Mihajlović, na društvenom dijalogu učestvovale su ministarke i ministri Vlade Srbije: Maja Gojković, Jadranka Joksimović, Tatjana Matić, Irena Vujović, Marija Obradović i Maja Popović, kao i rektorka Beogradskog univerziteta Ivanka Popović, predsednica UN agencija, Saveta Evrope, zaštitnika građana, poverenika za rodnu ravnopravnost, akademije i civilnog društva.\nMinistarstvo će i dalje raditi na edukaciji nosilaca pravosudnih funkcija i podsticati interresorsku saradnju, preduzimati niz aktonvosti u cilju jednobraznog postupanja kako bi se ženama kao dominatnim žrtvama nasilja obezbedila adekvatna zaštita i podrška.


Insajder | Pismo episkopa Irineja o CG stiglo do Trampa\nPismo episkopa Irineja o CG stiglo do Trampa\nPismo episkopa istočnoameričkog Irineja predsedniku SAD povodom Zakona o slobodi veroispovesti u Crnoj Gori i dešavanja u toj zemlji stiglo je do Trampa.\n„Primio sam povratnu informaciju iz Bele kuće da je pismo preneto predsedniku Trampu, tako da znam da je došlo do njega“, potvrdio je za Sputnjik episkop Irinej.\nOn je pozvao američkog predsednika da kod Vlade Crne Gore interveniše da „pod hitno prestanu i odustanu od progonstva koje čine po verskoj osnovi i od oduzimanja vekovima starih bogomolja“ SPC-a u toj zemlji.\n„Pismo episkopa Irineja treba staviti upravo u kontekst onoga što se dešava u SAD, a dešava se velika mobilizacija srpske zajednice povodom ugrožavanja prava vernika i SPC u Crnoj Gori. Ovo je jedna od prvih akcija srpske zajednice i SPC u SAD, a uveren sam da će uslediti i drugi potezi“, kaže on za Sputnjik.\nOn je podsetio da su i mladi ljudi iz Čikaga nedavno organizovali svoju akciju i da su za peticiju, koju su takođe poslali predsedniku Trampu, za samo par dana sakupili više od 5.000 potpisa.\nSrpska pravoslavna crkva je uvek pokazivala solidarnost kada su bila ugrožena prava vernika i srpskog naroda, kao što je na primer bio slučaj na Kosovu i Metohiji, podseća Kesić.\n„Ovo je nastavak njihove brige za sopstveni narod, za vernike. U pripremi su dalji koraci, vladike će tražiti sastanke sa predstavnicima američke administracije, uključujući i senatora Sema Braunbeka, koji se bavi pitanjima verskih sloboda“, dodaje Kesić.\nSlede kontakti s Kongresom\nKako kaže, srpska zajednica je već počela kampanju kako bi članovi Kongresa i američke administracije bili informisani o tome kako novi Zakon ugrožava prava SPC, ali i drugih verskih zajednica u Crnoj Gori.\nSagovornik Sputnjika ukazuje na to da potencijalni odgovor američke strane zavisi od toga koliko će to postati važno pitanje da bi se američka administracija bavila njime.\n„Balkan je, kao što znate, na periferiji interesa američke administracije, ali u novonastaloj situaciji, kada u javnosti to pitanje privlači sve više pažnje, može se očekivati da se u Kongresu pokrene pitanje šta se dešava u Crnoj Gori“, kaže on.\nNeke struje u Stejt departmentu sve ovo stavljaju u kontekst onoga kako oni gledaju na svet, a gledaju tako de je „uvek problem kada Srbi traže neka prava“, dodaje Kesić.\nIma više struja, jedna koja uopšte ne želi da dovodi u pitanje to što rade crnogorske vlasti, ali i druga koja shvata da tamo ima sve više problema i da moraju da se bave onim što se dešava u Podgorici, navodi Kesić.\n„Oni koji žele da zaštite vlast u Podgorici su u velikoj meri oni isti ljudi koji su protivnici predsednika Trampa, jer on predstavlja neku drugu spoljnu politiku, koja je u suprotnosti sa politikom sprovođenom u poslednje dve decenije“, objašnjava Kesić.\nOni sve tumače u kontekstu pitanja da li se Amerika povlači i ako se povlači kome otvara prostor, posebno u vezi sa Balkanom, a vlasti u Podgorici žele da to iskoriste i protest naroda predstavljaju kao strano mešanje u unutrašnja pitanja Crne Gore, smatra vašingtonski analitičar.


Bilić očekuje Klopa na klupi - Sportske.net\nBilić očekuje Klopa na klupi\nMenadžer Vest Hema izjavio danas da očekuje da će njegov kolega iz Liverpula Jirgen Klop predvoditi "crvene" u predstojećoj utakmici u FA kupu, iako je tokom vikenda Nemac podvrgnut operaciji slepog creva.\nDa nije bilo Minjoleovih kikseva...Klop dovodi 'novog Suareza'!?Pirlova idealna postava Premijer lige, tu je i Srbin!Sautemtpon pobedio Vest HemDa li su dešavanja na tribinama uticala da Liverpul ostane bez pobede?\nKlop nije predvodio Liverpul u subotnjoj utakmici protiv Sanderlenda na Enfildu (2:2), u kojoj je njegova ekipa ispustila dva gola prednosti.\nSlaven Bilić je rekao da veruje da će Klop sutra biti pored terena, ali ne zbog slabijeg rezultata protiv Sanderlenda već zato što je vođa ekipe.\n"Mislim da se Klop neće vratiti zbog pritiska. Vratiće se zato što voli posao. On je vođa. On je Jirgen Klop, uspešan čovek koji voli da radi. Za njega je to prirodno i želi da se vrati", rekao je Bilić, a preneli britanski mediji.\nU ekipu Liverpula mogao bi da se vrati Danijel Staridž.\n"Dobro smo pripremljeni bez obzira koji će sastav izvesti Liverpul. Znaćemo sat vremena pre početka utakmice i neće biti veliki problem. Ako ne igra Staridž igraće Benteke.\nOni imaju mnogo dobrih napadača. Liverpul je veliki klub i imao je uspone i padove ove sezone. Moramo da ih zatvorimo, a kada mi budemo imali loptu moramo da budemo hrabri i direktni, a to smo pokazali u dve od tri utakmice protiv njih ove sezone", rekao je Bilić.\nDruga utakmica četvrtog kola FA kupa između Vest Hema i Liverpula igraće se u utorak uveče u Londonu, a prvi duel 30. januara završen je bez golova.


Probijen tunel Savinac, Vučić čestitao uz šampanjac\n01.02.2016. - 22:53h\nNa deonici Koridora 11 od Ljiga do Preljine asfaltirano je 36 kilometara od ukupno 40 kilometara autoputa u punom profilu, a u kvalitet radova danas se uverio premijer Vučić, koji je obišao taj putni pravac.\nGlavni izvođač radova na toj deonici je firma Azvirt iz Azerbejdžan, a radovi čija je ukupna vrednost 308 miliona evra finansiraju se azerbejdžanskim kreditom od 300 miliona, dok je preostali novac obezbedila Srbija.\nOva vlada se ne meri godinama tokom kojih vlada, već kilometrima puteva koje je izgradila i koje ostavlja za sobom, izjavio je premijer Vučić na svečanosti povodom probijanja tunela Savinac, na Koridoru 11, u blizini Takova.\n"Putevi znače komunikacije, fabrike, posao, novi život, a vi putari svakim novim kilometrom vraćate život u Srbiju", poručio je premijer i zahvalio radnicima koji su angažovanin na probijanju tunela i na drugim gradilištima u Srbiji, te zamolio da i dalje istim tempom grade puteve i podižu mostove.\nPotpredsednica Vlade i ministarka građevinarstva, saobraćaja i infrastrukture Zorana Mihajlović poručila je danas da Srbija može da napreduje samo razvojem infrastrukture i da je moto ove vlade da se uradi sve što se obeća.\nMihajlović je nakon probijanja desne cevi tunela Savinac, što je poslednji probijeni tunel od pet tunela na deonici Ljig-Preljina zahvalila radnicima koji su radili sedam dana u nedelji u tri smene.\nMihajlović je istakla da je na celoj deonici od Ljiga do Preljine dnevno bilo angažovano 1.075 radnika, kao i da je uključeno ukupno 110 srpskih firmi.\n"Na tunelu Savinac je u prethodne 2, 5 godine radilo svakog dana oko 110 radnika i zahvaljujućui njima imamo sada probijen taj tunel", rekla je ona i naglasila da je sadašnja vlada otvorila najviše autoputa u 2015. i najavila da će tako biti i tokom 2016. godine.\nOna je rekla da će takođe biti nastavljena rehabilitacija pruga i nabavka novih vozila.\nAmbasador Azerbejdžana Eldar Hasanov čestitao je Srbiji na uspešnom probijenom tunelu u Savincu kod Takova ističući da je to poslednja etapa u gradnji ove deonice Koridora 11, od Lijga do Preljine.\nAmbasador Azerbejdžana, koji kreditom od 300 miliona evra finansira gradnju autoputa Hasanov je istakao da je kada je počeo da se realizuje taj projekat bilo je dosta administrativnih i veštačkih problema i da je realizacija bila ugrožena zbog toga sve dok se nije u rešavanje problema uključio premijer Vučić i ministarka Mihajlović.\nHasanov je rekao da su odnosi između Srbije i Azerbejdžana poslednjih godina odlični i da su dostigli nivo strateškog partnerstva.\nKako kaže, tome je naročito doprinela poseta premijera Vučića Azerbejdžanu 2015. godine.\nAzvirt je ozbiljna i bratska kompanija i brend i nastavićemo da radimo u Srbiji i posle ovog projekta, rekao Hasanov.\nAmbasdador je rekao da je bilo dogovoreno da srpske firme učestvuju u 49 odsto posla, ali da su uprkos tome, sve podizvođačke firme bile u Srbiji i da su korišćeni isključinvo materijali iz Srbije.\nDirektor "Koridora Srbije" Dmitar Đurović rekao je da je zvaničan rok za otvaranje autoputa 25. avgust ove godine, ali da će to možda biti učinjeno i ranije.\nOn je rekao da je Azivirt primer kakav treba da bude izvođač radova i zahvalio na saradnji.On je dodao da je od 66 mostova na deonici Ljig -Preljina 65 završeno.


Nova socijalna usluga u Mitrovici - Ozon Media\nNova socijalna usluga u Mitrovici\nOd strane Ozon 31.10.2019. 1 komentar\nSremska Mitrovica – U prostorijama Gradske kuće u Sremskoj Mitrovici danas je održano savetovanje i obuka za stručne saradnike Centara za socijalni rad na temu „Povremeni porodični smeštaj“.\nSavetovanje, ali i prezentaciju ove nove socijalne usluge održali su zaposleni Centra za porodični smeštaj i usvojenje iz Novog Sada.\n„Danas se u Sremskoj Mitrovici paralelno održavaju dve obuke, jedna za profesionalce i stručne radnike centara za socijalni rad, a druga za potencijalne pružoce i korisnike usluge. Povremeni porodični smeštaj je jedna inovativna usluga u sistemu socijalne zaštite namenjena biološkim, starateljskim i hraniteljskim porodicama koje brinu o deci sa smetnjama u razvoju. Kada takvo dete boravi kod povremenih hranitelja, njegovi roditelji, staratelji ili hranitelji imaju prostora da se odmore, naprave predah, a sve u cilju očuvanja kapaciteta porodice i očuvanja porodične zajednice. S druge strane ete sa smetnjama u razvoju tokom boravka u povremenoj hraniteljskoj porodici ima priliku da stekne nova iskustva, veštine i da prosto postane funkcionalnije u svoj porodici“, objasnila je Ivana Džakurski, savetnik za povremeni porodični smeštaj u Centru za za porodični smeštaj i usvojenje Novi Sad.\nPema njenim rečima pružalac ove usluge može da bude bilo koja osoba koja je bliska porodici sa detetom sa smetnjama u razvoju, a potrebno je da roditelji, staratelji ili hranitelji ponesu zahtev za uslugu nadležnom centru za socijalni rad.\n„Usluga „Povremenog porodičnog smeštaja“ je nova socijalna usluga u našem gradu i mislim da će biti vrlo značajna za sve oni koji će je koristiti. Naime, radi se o tome da roditelji ili staratelji/hranitelji dece sa smetnjama u razvoju imaju mogućnost da svoju decu, odnosno štićenike smeste u privremenu porodicu, najduže 60 dana u godini, odnosno 15 dana u kontinuitetu“, rekao je Branislav Vukmir, direktor Centra za socijalni rad „Sava“ i dodao da je cilj da roditelji ili staratelju na taj način dobiju priliku za predah i odmor.\nJuče pet saobraćajnih nezgoda\nMile sremac 04.11.2019. - 7:42 am\nCentra za socijalni rad u sm jedini centar u srbiji koji ne izlazi na teren.


Prema Predlogu odluke, pod kućnim redom podrazumevaju se prava i obaveze stanara zgrade u cilju nesmetanog stanovanja i pravilnog korišćenja stambenog i stambeno-poslovnog prostora u zgradi, zajedničkih delova zgrade, zajednički ograđenih prostora koji pripadaju zgradi, korišćenja, upotrebe i čuvanja od oštećenja zajedničkih instalacija, opreme i uređaja zgrade, i održavanja čistoće, reda i mira u zgradi. Ovom odlukom takođe se određuje i dozvoljeni nivo buke u korišćenju posebnih delova zgrade (stan, poslovni prostor, garaža, garažno mesto ili garažni boks), kao i uslovi pod kojima se mogu obavljati određene privredne delatnosti u zgradi, kako se stanarima ne bi remetio mir u korišćenju stanova i drugih delova zgrade. Kako je navedeno u Predlogu odluke, o kućnom redu u zgradi dužni su da se staraju stanari i organi stambene zajednice: skupština stambene zajednice i upravnik stambene zajednice.\nOvom odlukom definiše se vreme dnevnog i noćnog odmora, potom korišćenje posebnih i zajedničkih delova zgrade, korišćenje zajedničkih instalacija, opreme i uređaja, a definisane su i kaznene odredbe.\nČlanovi Saveta na današnjoj sednici prihvatili si i Predlog rešenja o davanju saglasnosti na Program poslovanja Javnog preduzeća “Urbanizam” Zavod za urbanizam Novi Sad za 2018. godinu, kao i Predlog rešenja o davanju saglasnosti na Program rada Stambene agencije Grada Novog Sada za 2018. godinu.\nO prihvaćenim predlozima raspravljaće odbornici i odbornice na sednici Skupštine Grada Novog Sada u sredu, 27. decembra.